title: Colin Hanks

text: Colin Hanks (s. 24. marraskuuta 1977 Sacramento, Kalifornia, Yhdysvallat) on yhdysvaltalainen näyttelijä, ohjaaja, tuottaja ja käsikirjoittaja. Hänet tunnetaan muun muassa roolistaan elokuvassa "Orange County" sekä rooleistaan televisiosarjoissa "Roswell", "Taistelutoverit" ja "Dexter". Gus Grimlyn roolistaan televisiosarjassa "Fargo" Hanks sai ensimmäisen Emmy-ehdokkuuden parhaasta miessivuosasta minisarjassa tai televisioelokuvassa.


title: Colin Hanks

text: Hän on näyttelijä Tom Hanksin vanhin lapsi.


title: Valtakunnanpiiri

text: Valtakunnanpiiri (, ) oli Pyhässä saksalais-roomalaisessa keisarikunnassa valtioiden yhteenliittymä, jonka pääasialliset tehtävät oli yhteisen puolustuksen järjestäminen ja keisarikunnan verojen kerääminen, mutta jotka olivat myös valtakunnanpäivien organisatorinen rakenne.


title: Valtakunnanpiiri

text: Tämä nimitys annettiin Pyhän saksalais-roomalaisen keisarikunnan jaolle, jotka vaihtelivat rajoiltaa usein. Vuonna 1387 keisari Wenzel IV Luxemburgilainen jakoi Saksan ensimmäisen kerran neljään suureen piiriin seuraavasti:


title: Valtakunnanpiiri

text: Vuonna 1438 keisari Albrekt II perusti kuusi piiriä, joita hallitsivat Brandenburgin vaaliruhtinas, Salzburgin arkkipiispa, Württembergin kreivi, Mainzin piispa, Kölnin vaaliruhtinas ja Saksin vaaliruhtinas.


title: Valtakunnanpiiri

text: Viimein vuonna 1512 keisari Maksimilian I:n alaisuudessa keisarukunta jaettiin viimein kymmeneen piiriin, eli Itävallan, Baijerin, Schwabenin, Frankenin, Ylä- ja Ala-Saksin, Westfalenin, Ylä- ja Ala-Reinin sekä Burgundin piireihin.


title: Valtakunnanpiiri

text: Vuonna 1500 perustettiin kuusi piiriä Augsburgin valtakunnanpäivien päätöksellä:


title: Valtakunnanpiiri

text: Neljä muuta piiriä perustettiin Nürnbergin valtakunnanpäivien päätöksellä vuosina 1512 ja 1522:


title: Valtakunnanpiiri

text: Pois lukien Burgundin piiri, joka pieneni Yhdistyneiden provinssien erkaannuttua siitä vuonna 1581 ja Ranskan vallattua Burgundin herttuakunnan vuonna 1678 ja Flanderin, nämä kymmenen piiriä pysyivät pääsääntöisesti muuttumattomina aina 1790-luvulle asti, jolloin Ranskan vallankumouksesta seuranneet sodat aiheuttivat merkittäviä muutoksia Pyhän saksalais-roomalaisen keisarikunnan rakenteessa.


title: Valtakunnanpiiri

text: Jokaista piiriä johti piiripäivien puheenjohtajana toiminut piiripäällikkö ja piiripäivät koolle kutsuneet ruhtinaat. Tämä jako säilyi 1800-luvun alkuun asti, jolloin se katosi Reinin liiton muodostamisen seurauksena vuonna 1806. Jokaisella piirillä oli omat piiripäivät ("Kreistag"), vaikkakaan jokainen piirien jäsen ei automaattisesti ollut valtakunnanpäivien ("Reichstag") jäsen.


title: Valtakunnanpiiri

text: Tietyt valtiot eivät kuuluneet mihinkään piiriin:


title: Valtakunnanpiiri

text: Piirejä koskevat päätökset (erityisesti keisarikunnan verotus) tehtiin piiripäivillä ("Kreistag"), joita ei tule sekoittaa valtakunnanpäiviin ("Reichstag"). Piiripäivillä kokoontui suoraan keisarin alaiset säädyt ja jokaisella edustajalla oli yksi ääni vaikka olisikin edustanut useampaa säätyä päin vastoin kuin valtakunnan päivillä, joissa äänimäärä riippui asemasta.


title: Valtakunnanpiiri

text: Ei myöskään ollut tarpeeksi, että oli aatelinen, ruhtinas tai herttua lukuisine maaomistuksineen, vaan piti olla myös suoraan keisarille alamainen, jotta pystyi istumaan piirineuvostossa. Liittolaispolitiikan, perimyksen valloituksen ja ostamisen vuoksi säädyt, niin maaomaisuus kuin yhteiskuntaluokat, jakautuivat suurien aatelissukujen käsiin (Brandenburg, Hohenzollern, Saksi, Baijeri…).


title: Valtakunnanpiiri

text: Pfalz sisälsi neljätoista voutikuntaa Reinin molemmin puolin, jonka vuoksi Pfalzin vaaliruhtinaalla oli paikka niin Westfalenin valtakunnanpiirissä Jülichin kreivikunnan edustajana kuin Baijerin valtakunnanpiirissä Sulzbachin ruhtinaskunnan ja Stauf-Ehrenfelsin läänityksen edustajana. Myös Brandenburgin vaaliruhtinas äänesti niin Westfalenin valtakunnanpiirissä Kleven herttuakunnan ja Moersin ruhtinaskunnan puolesta kuin Ylä-Saksin piiripäivillä Hohensteinin kreivikunnan puolesta.


title: Valtakunnanpiiri

text: Jotkut valtakunnan piirit organisoivat hierarkiansa piiripäivien aikana kollegioittain, kuten valtakunnanpäivillä. Frankenin piirissä oli yksi kollegio kirkkoruntinaille, yksi maallisille ruhtinaille, yksi kreiveille ja lääninherroille ja yksi valtakunnankaupungeille. Se mikä erotti tämän valtakunnanpäivistä oli, että jotkut ruhtinaat kuuluivat maallisten ruhtinaiden kollegioon (Nassau-Usingen, Nassau-Saarbrück, Oettingen, Hohenzollern-Sigmaringen…), mutteivat olleet edustettuina valtakunnanpäivillä.


title: Maanalainen kaupunki

text: Maanalainen kaupunki on joukko yhdistettyjä alueita, jotka on rakennettu maanpinnan alle. Tilojen tarkoitus voi olla tuoda suojaa, toimistotiloja tai asuintiloja. Maanalaisia kaupunkeja voivat olla julkisen liikenteen tilat, mausoleumit, kellari, vesisäiliöt tai salaojitukset. Historiallisia maanalaisia kaupunkeja ovat katakombit. Useat historialliset maanalaiset kaupungit ovat suosittuja turistikohteita.


title: Maanalainen kaupunki

text: Termillä viitataan usein nykyisiin moderneissa suurkaupungeissa sijaitseviin alueisiin ja niitä yhdistäviin tunneleihin, joissa voi sijaita kauppakeskuksia, toimistotiloja, väestönsuojia, metroasemia tai muita palveluita. Sisäänkäynti voi olla maanpäällisistä rakennuksista, joita tunnelit yhdistävät, tai maanalaisilla kaupungeilla voi olla omia sisäänkäyntejä.


title: Maanalainen kaupunki

text: Maanalaiset kaupungit ovat hyödyllisiä etenkin erittäin kylmissä tai kuumissa ilmastoissa, sillä maanalaiset tilat mahdollistavat ympärivuotisen toiminnan kontrolloidussa ilmastossa. Myös maailman suurkaupungeissa on kiinnostusta asuintilojen laajentamisesta maan alle.


title: Maanalainen kaupunki

text: Ehkäpä tunnetuimpia maanalaisia kaupunkeja ovat Kanadan Montrealissa sijaitseva RÉSO ja Guinnesin ennätysten kirjan mukaan suurin maanalainen kauppakeskus Montrealin PATH, jossa on 371 600 m myymälätilaa.


title: Maanalainen kaupunki

text: Helsingin maanalaiseen kaupunkiin kuuluvat Asematunneli, Rautatientorin ja Kampin metroasemat ja liiketiloja. Kampin metroasema on yhteydessä Kampin kauppakeskukseen, ja maan alla sijaitsevat esimerkiksi pitkän matkan bussiterminaali ja suuri parkkihalli. Maanalainen yhteys löytyy myös Sokokselle ja Stockmannille.


title: Maanalainen kaupunki

text: Myös Kaisaniemen, Hakaniemen ja Sörnäisten metroasemien yhteydestä löytyy samankaltaisia, mutta pienempiä maanalaisia tiloja. Helsingissä maan alla sijaitsee myös ostoskäytäviä, tietokonehalleja, liikuntapaikkoja, kaukolämpöputkia, metro- ja huoltotunneleita sekä parkkitiloja. Helsingin maanalainen yleiskaava on tiettävästi ainoa laatuaan maailmassa.


title: Kyösti Kallion puisto

text: Kyösti Kallion puisto on puisto Oulun kaupungin ruutukaava-alueella Hollihaan ja Leverin kaupunginosissa. Neljän korttelin levyinen puisto ulottuu Aleksanterinkadulta Uusikadulle, etelässä puistoa rajaa Puistokatu ja pohjoisessa nykyisin kevyen liikenteen väylänä toimiva entinen Laitakatu.


title: Kyösti Kallion puisto

text: Puistoalue varattiin vuoden 1908 asemakaavassa Uudelle Heinätorille. Ensimmäiset puiston rakennustyöt tehtiin vuosina 1936–1937, jolloin Isokadun ja Kirkkokadun väliselle alueelle istutettiin poppeleita ja pensaita. Kolme korttelia Aleksanterinkadulta Isokadulle rakennettiin puistoksi kaupunginpuutarhuri Reino Toivosen suunnitelmien mukaan 1950-luvulla. Neljännessä korttelissa Uusikadun ja Isokadun välissä sijaitsi luonnontilainen urheilukenttä, joka toimi talvisin luisteluratana. Kenttä toimi kesäisin myös sirkuksen esiintymispaikkana. Neljäs kortteli istutettiin puistoksi 1970-luvulla. Puisto nimettiin Kyösti Kallion puistoksi 1973, jolloin presidentti Kallion syntymästä oli kulunut sata vuotta.


title: Kyösti Kallion puisto

text: Aleksanterinkadun varteen rakennettiin lääninarkkitehti Mikko Huhtelan suunnittelema Heinätorin seurakuntatalo 1952. Puistoa on kunnostettu vuosina 2007–2009, jolloin korvattiin pölyävät ruhtinaanpoppelit muilla puulajeilla.


title: Marc Bergevin

text: Marc Bergevin (s. 11. elokuuta 1965 Montreal) on kanadalainen uransa lopettanut jääkiekkoilija. Bergevin pelasi uransa aikana 20 kautta kahdeksassa eri NHL-joukkueessa. Bergevin on toiminut NHL-seura Montreal Canadiensin toimitusjohtajana vuodesta 2012 lähtien.


title: Marc Bergevin

text: Montrealissa syntynyt Bergevin varattiin vuoden 1983 kolmannella kierroksella Chicago Blackhawksiin (Black Hawks). Juniorina hän pelasi Chicoutimi Saguenéensissa QMJHL:llää. Kaudeksi 1984–1985 Bergevin siirtyi Blackhawksiin ja pelasi seuraavat viisi kautta. Viiden kauden jälkeen Bergevin siirtyi pelaajakaupassa New York Islandersiin, mutta peliaika New Yorkissa jäi vähäiseksi. Suurimman osan urastaan Islandersin organisaatiossa hän pelasi Islandersin farmijoukkue Springfield Indiansissa, jossa Bergevin johdatti Indiansin kahteen perättäiseen Calder Cupin voittoon vuosina 1990 ja 1991.


title: Marc Bergevin

text: Islanders kauppasi Bergevin vuonna 1991 Hartford Whalersiin 5. kierroksen varausvuoroa vastaan. Whalersissa Bergevin nousi vakiokokoonpanoon. Seuraavalla kaudella 1991–1992 Whalersissa Bergevin teki koko uransa tilastollisesti parhaat pisteet. Kauden aikana hän teki seitsemän maalia ja antoi 17 maalin johtanutta syöttöä. Onnistuneen kauden jälkeen Bergevin siirtyi vapaana agenttina NHL-sarjaan juuri liittyneeseen Tampa Bay Lightningin joukkueeseen. Kokenut Bergevin nousi nopeasti nuoren organisaation tärkeimpien runkopelaajien joukkoon. Hyvät otteet runkosarjassa havaittiin myös Kanadan maajoukkueessa. Bergevin valittiin Kanadan joukkueeseen vuoden 1994 maailmanmestaruuskilpailuihin, jossa Kanada voitti maailmanmestaruuden. Bergevin ura Tampa Bay Lightningin riveissä jatkui vielä kaksi kautta. Kaudeksi 1995–1996 Bergevin kaupattiin in riveihin. Bergevin pelasi kauden aikana paljon Paul Coffeyn pakkiparina varmistavana puolustajana Coffeyn noustessa tukemaan hyökkäyksiä. Detroit pelasi alkukauden erinomaisesti ja voitti runkosarjan selvällä piste-erolla voittaen Presidents’ Trophyn. Detroitin joukkueessa Bergevin eteni pääsi ensimmäistä kertaa pudotuspelien toiselle kierrokselle. Detroit kuitenkin hävisi läntisen konferenssin finaalisarjassa Colorado Avalanchelle otteluvoitoin 4–2. Lopulta Avalanche eteni aina Stanley Cup-voittoon asti.


title: Marc Bergevin

text: Seuraavalla kaudella 1996–1997 Bergevin siirtyi rajoittamattomana vapaana agenttina St. Louis Bluesiin, joka kuului Detroitin tavoin läntisen konferenssin kärkijoukkueisiin. Bergevin nousi Bluesissa tärkeäksi runkopelaajaksi. Bergevin edusti Bluesia kaikkiaan neljän kauden ajan. Joukkue ei kuitenkaan onnistunut kertaakaan pääsemään pudostuspeleissä toista pudotuspelikierrosta korkeammalle. Kaudella 1999–2000 St. Louis Blues pelasi pudostuspelien ensimmäisellä kierroksella San Jose Sharksia vastaan. Pudotuspelisarja muistetaan erityisesti Marc Bergevin tekemästä omasta maalista. Bergevin yritti heittää kiekkoa pois oman maalin edestä, mutta epäonnekseen Bergevin heittämä kiekko päätyi suoraan Bluesin omaan maaliin yllätäen täysin maalivahti Roman Turekin.


title: Marc Bergevin

text: Marc Bergevin uran todelliset kiertolaisvuodet alkoivat kaudella 2000–2001, kun hän siirtyi Bluesista Pittsburgh Penguinsin riveihin. Pittsburghin joukkueessa pelatessaan Bergevin pelasi uransa 1000 NHL:n runkosarjaottelun 13. tammikuuta 2001 New York Islandersia vastaan. Seuraavaksi kaudeksi 2001–2002 Bergevin palasi jälleen St. Louis Bluesin riveihin. Seuraavalla kaudella 2002–2003 Bergevin pelasi ensin Pittsburgh Penguinsissa ja loppukaudella yhden ottelun Tampa Bay Lightningin riveissä. Uransa viimeisen kauden 2003–2004 Bergevin aloitti jälleen Pittsburgh Penguinsissa, mutta hänet kaupattiin runkosarjan loppuhetkillä Vancouver Canucksiin yhtä varausvuoroa vastaan.. Canucksissa Bergevin pääsi vielä pelaamaan viiden vuoden tauon jälkeen NHL:n pudotuspelejä. Vancouver Canucksin kausi päättyi kuitenkin jo ensimmäisellä kierroksella Calgary Flamesin voittaessa pudostuspelisarjan otteluvoitoin 4–3. Uran viimeisten vuosien aikana tapahtuneiden loukkaantumisen takia Marc Bergevin päätti lopettaa peliuransa 39-vuotiaana kauden 2003–2004 jälkeen. Pitkästä urasta huolimatta Marc Bergevin ei koskaan voittanut pelaajaurallaan Stanley Cup-mestaruutta.


title: Marc Bergevin

text: Marc Bergevin valittiin Kanadan maajoukkueeseen vuoden 1994 maailmanmestaruuskilpailuihin, jotka järjestettiin Italiassa. Kanada eteni turnauksessa aina finaaliin asti, jossa Kanada voitti Suomen rangaistuslaukauskilpailussa 2–1 (3–2 rl). Bergevin pelasi turnauksessa kaikissa kahdeksassa Kanadan ottelussa tehopisteittä.


title: Marc Bergevin

text: Marc Bergevin tuli tunnetuksi NHL-uransa aikana nimenomaisesti kookkaana ja voimakkaana puolustavana puolustajana. Puolustuspään erityisosajan hyökkäyspään tehot jäivät tämän takia usein vähäisiksi. Pelaamissaan 1191 NHL:n runkosarjaottelussa Bergevin teki 36 maalia ja antoi 145 maaliin johtanutta syöttöä eli yhteensä 181 tehopistettä. Bergevin ehti uransa aikana pelata kahdeksassa eri NHL-joukkueessa sekä pari kautta farmiliigoissa. Puolustavaksi puolustajaksi Bergevin ei kuitenkaan ollut erityisen jäähyherkkä pelaaja. Bergevin koko uran jäähymäärä jäikin vain 1090 minuuttiin. Toisaalta Bergevin pystyi tarvittaessa myös tappelemaan. Bergevin onnistui kuitenkin luomaan pitkän uran kovan työmoraalinsa ansiosta. Bergevin pystyi säilyttämään hyvän asenteensa, vaikka ei päässytkään aina pelaamaan. Puolustavan puolustajan roolin ohella Marc Bergevin tuli tunnetuksi NHL:ssä hyvänä pukukoppipelaajana ja hauskuuttajana. Bergevin muistetaan erityisesti hänen tekemistään kepposista.


title: Marc Bergevin

text: Peliuran päättymisen jälkeen Marc Bergevin aloitti Chicago Blackhawksin kykyjenetsijänä. Kaudella 2008–2009 Bergevin siirtyi Blackhawksin joukkueen apuvalmentajaksi. Kesäkuussa 2009 Bergevin valittiin Blackhawksin johtoryhmään tehtävänimekkeellä Director of Player Personnel. Kaudella 2009–2010 Chicago Blackhawks voitti pitkästä aikaa Stanley Cupin ja Marc Bergevin sai myös nimensä Stanley Cup pokaaliin. Kesäkuussa 2011 Bergevin nimitettiin Chicago Blackhawksin varatoimitusjohtajaksi. Toukokuussa 2012 Marc Bergevin nimitettiin Pierre Gauthierin tilalle Montreal Canadiensin uudeksi toimitusjohtajaksi.


title: Temppeli (veistos)

text: Temppeli on Kim Simonssonin veistos Turun Kupittaanpuistossa. Se on moniosainen reliefi pienen muuntamorakennuksen ulkoseinissä. Muuntamo sijaitsee Uudenmaankadun ja Kupittaankadun kulmassa. Teos paljastettiin Turun kulttuuripääkaupunkivuonna 2011.


title: Temppeli (veistos)

text: Turku Energian muuntamorakennus on muuttunut valkoisten keramiikkatiilien myötä ”temppeliksi”, jonka sisäänkäyntiä vartioivat vakavat pikkulapset. Uudenmaankadun puoleisella seinällä enkelityttö suojelee tienkäyttäjiä. Teoksen muita aiheita ovat koirat ja peurat. Taideteos on yksi "Savi kaupungissa" -hankkeen kolmesta julkisesta taideteoksesta Turussa. Muut teokset ovat Pekka Paikkarin "Iglu" Puutorilla ja Karin Widnäsin "Kimono" Aurajokirannan vedenpuhdistamossa.


title: Temppeli (veistos)

text: Muuntamorakennuksen seiniin tehtiin vuonna 1996 graffititaidetta osana kaupungin taidemuseon ympäristötaideprojektia, mutta 15 vuoden jälkeen maalaukset olivat kärsineet siinä määrin vaurioita, että muuntamon pintaan tilattiin kulttuuripääkaupunkivuodeksi uusi teos.


title: Carro Celeste

text: Carro Celeste on italialaissyntyisen Mariella Bettineschin (s. 1948) ympäristötaideteos Turussa, kaupunginteatterin ja Wäinö Aaltosen museon välisellä Itsenäisyydenaukiolla. Se on paljastettu vuonna 1994.


title: Carro Celeste

text: Teos on kumipyörillä varustettu koboltinsininen laatta, joka on sijoitettu aukion nurmikkorinteeseen. Poptaidetta ja konstruktivismia henkivä teos luo illuusion liikkeestä, vaikka on kiinnitetty maahan näkymättömällä tukirakenteella.


title: Carro Celeste

text: Bettineschin mukaan teos liittyy suomalaiseen kulttuuriin ja pohjoisten kansojen mytologiaan, jossa Otava on tärkeä tähtikuvio. Italiaksi Otavaa kutsutaan "Carro Celesteksi" eli ”taivaalliseksi vaunuksi”.


title: Carro Celeste

text: Lujitemuovista, ruostumattomasta teräksestä ja kumista valmistetun teoksen mitat ovat 440 × 700 cm, korkeus noin 80 cm.


title: Carro Celeste

text: Kiiltäväpintainen teos on herättänyt keskustelua eikä kestä kovin hyvin Suomen sääoloja. Teoksen kymmenen paikallaanolovuoden jälkeen taiteilija Jarmo Ahlqvist uudisti sen pinnan akryylimaalilla 2004, edellisen entistysyrityksen epäonnistuttua lujitemuovikerroksen osoittauduttua ilmoitettua ohuemmaksi. Teosta on myös silloin tällöin pesty erilaisin tempauksin. Vuonna 2003 pesijänä oli Turun Saippuatehtaan perinteitä jatkava Johnson Diversey -yhtiö, ja Taiteiden yönä 2005 teoksen pesi Turun siivoustekninen yhdistys yritystukijoineen.


title: Klooritrifluoridi

text: Klooritrifluoridi (ClF) on kloorin ja fluorin muodostama epäorgaaninen molekyyliyhdiste. Aine on äärimmäisen reaktiivinen ja sitä käytetään fluoraavana reagnessina, ydintekniikassa ja rakettien polttoaineseoksissa.


title: Klooritrifluoridi

text: Huoneenlämpötilassa klooritrifluoridi on olomuodoltaan väritöntä kaasua. Yhdiste on helposti nesteytettävissä väriltään kellertäväksi tai vihertäväksi nesteeksi. Klooritrifluoridi on yksi reaktiivisimmistä tunnetuista yhdisteistä ja erittäin vahva hapetin. Reaktiivisuudeltaan ja hapetuskyvyltään se on fluorin luokkaa ja reagoi lähes kaikkien, myös jalojen, metallien, metallioksidien ja epämetallien kanssa jo huoneenlämpötilassa muodostaen fluorideja. Se reagoi jopa radonin kanssa ja kuumennettaessa ksenonin kanssa muodostuu ksenontetrafluoridia. Yhdiste voi toimia sekä Lewis-happona että -emäksenä ja sekä luovuttaa että vastaanottaa fluoridi-ionin. Aine syövyttää useita muoveja ja kumeja ja reagoi puun ja asbestin kanssa. Veden ja orgaanisten liuottimien kanssa klooritrifluoridi reagoi erittäin voimakkaasti jopa räjähtäen. Yhdisteelle resistenttejä materiaaleja ovat perfluoratut polymeerit, huoneenlämpötilassa teräs ja korkeammissa lämpötiloissa kupari ja erityisesti nikkeli ja Monel-metalli. Klooritrifluoridin joukossa on usein epäpuhtautena vetyfluoridia, joten se syövyttää myös lasia.


title: Klooritrifluoridi

text: Klooritrifluoridia valmistetaan nikkelistä valmistetuissa reaktoreissa kuumentamalla kloorin ja fluorin seosta noin 290 °C:n lämpötilaan. Reaktio on kiivas ja vaatii lämpötilan seuraamista, koska korkeammissa lämpötiloissa klooritrifluoridi hajoaa kloorifluoridiksi ja reaktiossa käytetään fluoriylimäärää. Yhdiste puhdistetaan reaktiolla kaliumfluoridin kanssa, jolloin muodostuu kaliumklooritetrafluoridia. Tämä yhdiste hajoaa kuumennettaessa klooritrifluoridiksi. Yhdisteen vuosittainen tuotanto on useita satojatuhansia tonneja vuodessa.


title: Klooritrifluoridi

text: Klooritrifluoridin tärkein käyttökohde on polttoainekäyttöön tarkoitetun uraanin puhdistus. Uraani reagoi yhdisteen kanssa muodostaen helposti haihtuvaa uraaniheksafluoridia, joka voidaan rikastaa polttoainekäyttöön. Yhdistettä voidaan käyttää myös uraanin puhdistamiseen esimerkiksi plutoniumista, koska plutoniumin fluoridi ei ole helposti haihtuva. Yhdistettä voidaan käyttää myös puolijohdeteollisuudessa matalassa lämpötilassa tapahtuvaan piin etsaukseen ja hapettimena ammoniakkia ja hydratsiinia tai metyylihydratsiinia sisältävissä rakettien polttoaineissa. Toisessa maailmansodassa Natsi-Saksa käytti klooritrifluoridia palopommeissa.


title: Kirkonrakentajat Killi ja Nalli

text: Kirkonrakentajat Killi ja Nalli on kuvanveistäjä Harry Kivijärven punagraniittiveistos Raision kaupungintalon ja kirkon välisellä puistoalueella.


title: Kirkonrakentajat Killi ja Nalli

text: Kahta ihmishahmoa tyylitellysti kuvaava veistos perustuu Kantelettareenkin mukaan otettuun kansanrunoon, jonka mukaan jättiläiset Killi ja Nalli rakensivat Raision kirkon: "”Killi kirkkoa tekee, Nalli nauloja takoo, rahaisessa Raisiossa.”"


title: Kirkonrakentajat Killi ja Nalli

text: Harry Kivijärvi voitti aiheesta järjestetyn veistoskilpailun 1980, ja veistos paljastettiin 1983.


title: Dmytro Kosynskyi

text: Dmytro Kosynskyi ( s. 31. maaliskuuta 1989) on ukrainalainen keihäänheittäjä. Hänen ennätyksensä on toukokuussa 2011 Jaltassa heitetty 83,39. EM-kisoissa 2012 Helsingissä Kosynskyi selviytyi finaaliin oltuaan karsinnan viides tuloksella 79,29, mutta jäi finaalin viimeiseksi eli kahdenneksitoista tuloksella 73,26. Vuonna 2011 Kosynskyi kärysi dopingista ja sai kahden vuoden kilpailukiellon, joka päättyi vuonna 2014. Ensimmäistä kertaa Kosynskyi heitti yli 80 metrin vuonna 2011.


title: Paras miespääosa minisarjassa tai televisioelokuvassa (Primetime Emmy)

text: Paras miespääosa minisarjassa tai televisioelokuvassa on yksi Primetime Emmy -palkinnon palkintokategorioista.


title: Rafael Baraza

text: Rafael Baraza (s. 29. elokuuta 1981) on espanjalainen keihäänheittäjä. Barazan ennätys on maaliskuussa 2010 Ranskan Arlesissa heitetty 76.21. Hän edustaa Pto. Alicante OHL-seuraa. Baraza osallistui vuoden 2010 EM-kisoihin Barcelonassa, mutta jäi karsintaan tuloksella 73.34.


title: Right in Front of You

text: ”Right in Front of You” on suomalaisartisti Anna Abreun kappale hänen viidenneltä, "V"-nimiseltä studioalbumiltaan. Warner Music Finland julkaisi kappaleen albumin toisena singlenä kesäkuussa 2014. Kappale kertoo siitä kuinka onnellisuutta etsitään turhaan kaukaa, kun se voi löytyä aivan oman nenän edestä. Kappaleen ovat tehneet Jonas W. Karlsson ja Axel Ehnström. Se on tyyliltään ylätempoinen ja sitä on luonnehdittu pirteäksi sekä moderniksi disko-house-kappaleeksi.


title: Right in Front of You

text: Taito Kawatan ohjaama musiikkivideo kappaleesta julkaistiin 27. kesäkuuta 2014. Videolla nähtäviä kohtauksia on kuvattu ympäri Helsinkiä, muun muassa Kumpulan maauimalalla ja Mäkelänkadun raitiovaunukiskoilla. Puvustukseltaan 90-luvun henkinen video on saanut katsojiltaan pääosin ristiriitaisen vastaanoton.


title: The Shin

text: The Shin () on georgialainen jazzyhtye, joka perustettiin Saksassa 1998. The Shinin jänesenet ovat Zaza Miminoshvili (kitara, panduri), Zurab J. Gagnidze (basso, laulu), ja Mamuka Gaganidze (laulu, lyömäsoittimet. Yhtyeen musiikki yhdistää georgialaisia folkmelodioita jazziin.


title: The Shin

text: Yhtye edusti Georgiaa vuoden 2014 Eurovision laulukilpailussa Mariko Ebralidzen kanssa, kappaleella "Three Minutes to Earth". He tulivat viimeisiksi toisessa semifinaalissa.


title: Paras naispääosa minisarjassa tai televisioelokuvassa (Primetime Emmy)

text: Paras naispääosa minisarjassa tai televisioelokuvassa on yksi Primetime Emmy -palkinnon palkintokategorioista.


title: Paras miessivuosa komediasarjassa (Primetime Emmy)

text: Paras miessivuosa komediasarjassa on yksi Primetime Emmy -palkinnon palkintokategorioista.


title: Paras naissivuosa draamasarjassa (Primetime Emmy)

text: Paras naissivuosa draamasarjassa on yksi Primetime Emmy -palkinnon palkintokategorioista.


title: Paras naissivuosa komediasarjassa (Primetime Emmy)

text: Paras naissivuosa komediasarjassa on yksi Primetime Emmy -palkinnon palkintokategorioista.


title: Dayron Márquez

text: Jaime Dayron Márquez Gutiérrez (s. 11. kesäkuuta 1983 Pradera, Valle del Cauca, Kolumbia) on kolumbialainen keihäänheittäjä. Hänen ennätyksensä on vuonna 2012 Bogotássa heitetty 80,61. Márquez on voittanut kerran Etelä-Amerikan mestaruushopeaa ja kerran pronssia. Hän kilpaili kesäolympialaisissa 2012 Lontoossa, mutta jäi karsintaan heitettyään 77,59. Hän sijoittui sijalle 26. Ensimmäistä kertaa Márquez heitti yli 80 metrin vuonna 2012. Hän on 178 senttimetriä pitkä ja painaa 85 kilogrammaa.


title: Paras miessivuosa draamasarjassa (Primetime Emmy)

text: Paras miessivuosa draamasarjassa on yksi Primetime Emmy -palkinnon palkintokategorioista.


title: Paras miessivuosa minisarjassa tai televisioelokuvassa (Primetime Emmy)

text: Paras miessivuosa minisarjassa tai televisioelokuvassa on yksi Primetime Emmy -palkinnon palkintokategorioista.


title: 22 Jump Street

text: 22 Jump Street on vuonna 2014 ensi-iltansa saanut Phil Lordin ja Christopher Millerin ohjaama yhdysvaltalainen komediaelokuva. Elokuvan pääosissa näyttelevät Jonah Hill ja Channing Tatum. Elokuvan käsikirjoittivat Jonah Hill ja Michael Bacall.


title: 22 Jump Street

text: "22 Jump Street" on vuonna 2012 ensi-iltansa saaneen "21 Jump Street" -elokuvan jatko-osa ja perustuu ensimmäisen elokuvan tavoin vuosina 1987–1991 ensiesitettyyn "21 Jump Street" -televisiosarjaan.


title: 22 Jump Street

text: Konstaapelien Schmidtin ja Jenkon elämään on luvassa isoja muutoksia, kun he joutuvat peitetehtäviin paikalliseen yliopistoon.


title: Oodi kreikkalaiselle uurnalle

text: Oodi kreikkalaiselle uurnalle, myös Kreikkalaiselle uurnalle () on englantilaista romantiikkaa edustavan John Keatsin runo tammikuulta 1820, jonka hän kirjoitti anonyyminä Annals of the Fine Arts -julkaisuun.


title: Oodi kreikkalaiselle uurnalle

text: Runon on suomentanut nimellä "Oodi kreikkalaiselle uurnalle" Jaakko Tuomikoski vuonna 1917 julkaistuun Keatsin runojen suomennoksia sisältävään kokoelmaan "Runoelmia" (WSOY, 1917) ja Aale Tynni nimellä "Kreikkalaiselle uurnalle" kokoelmaan "Tuhat laulujen vuotta" (uusin p. WSOY, 2004).


title: Oodi kreikkalaiselle uurnalle

text:
Loppuriveissä Keats lausuu: "'Beauty is truth, truth beauty' – that is all / you know on earth, and all ye need to know", jonka Tuomikoski kääntää: "'On kaunis totta, tosi kaunist’ on'.
Se muistaos’ , muu kaikk’ on turhuus vain." Aale Tynni kääntää sen: ”'On totta kaunis, kaunista on tosi.' – Vain sen me tiedämme, se riittääkin.”


title: Amiensin rauha

text: Amiensin rauha oli 27. maaliskuuta 1802 Amiensissa allekirjoitettu rauhansopimus, joka päätti Napoleonin sotiin kuuluneen toisen liittokunnan sodan. Sopimuksen toisena osapuolena olivat Napoleonin johtama Ranska ja sen liittolaiset Espanja ja Batavian tasavalta (Hollanti), toisena osapuolena oli Iso-Britannia. Toisen päävihollisensa Itävallan kanssa Ranska oli solminut helmikuussa 1801 Lunévillen rauhan. Amiensin rauhansopimuksen jälkeen rauhantila kesti Euroopassa 14 kuukautta, minkä jälkeen Napoleon rikkoi rauhansopimuksen ja alkoi kolmannen liittokunnan sota.


title: Amiensin rauha

text: Lunévillen rauha hajotti toisen liittokunnan vuonna 1801 ja Britannia jatkoi yksin sotaa Ranskaa vastaan. Britanniassa vaihtui hallitus vuoden 1801 alussa. Pääministeri William Pitt nuorempi joutui eroamaan katolisten asemaa Irlannissa koskeneen kiistan takia. Uusi pääministeri Henry Addington teki kiireesti rauhan, koska britit olivat väsyneitä sotaan ja kaupankäynti oli hankalaa. Britannialla oli kiistaton meriherruus, minkä vuoksi Britannian rauhanehdotus vuonna 1801 ja siitä seurannut Amiensin rauha yllättivät suuresti aikalaiset.


title: Amiensin rauha

text: Amiensin rauhanehdoissa Britannia lupautui palauttamaan useimmat sodan aikana valtaamansa Ranskan ja sen liittolaisten merentakaiset siirtomaa-alueet. Espanjalta vallattu Trinidadin saari Karibianmerellä sekä Hollannilta vallattu Ceylon Intian valtamerellä jäivät kuitenkin pysyvästi briteille. Britannia lupautui myös tyhjentämään eräät Välimeren tukikohtansa, palauttamaan kolmen kuukauden sisällä Egyptin osmanien valtakunnalle ja Maltan saaren Johanniittain ritarikunnalle sekä vetämään laivastonsa pois Välimereltä. Ranska sitoutui vastaavasti vetämään joukkonsa pois Napolista ja Kirkkovaltiosta Italiassa sekä tunnustamaan Joonianmeren saarista muodostetun Seitsemän saaren tasavallan. Ranska tunnusti uudelleen myös Portugalin itsenäisyyden, mutta sai pitää itsellään Portugalille aiemmin kuuluneen Portugalin Guinean. Sopimus takasi Portugalin ja osmanien valtakunnan alueellisen koskemattomuuden. Vaikka sekä Ranska että Britannia sitoutuivat vetämään joukkojaan pois Välimeren alueelta, Britannia sai edelleen pitää itsellään Gibraltarin ja kykeni siten valvomaan vastaisuudessakin pääsyä Atlantilta Välimerelle.


title: Amiensin rauha

text: Joitain Britannian ja Ranskan välisiä ongelmallisia kiistakysymyksiä jätettiin sopimuksen ulkopuolelle. Näitä olivat esimerkiksi Belgian alueen, Savoijin ja Sveitsin kohtalo sekä kysymys kauppasuhteista Britannian ja Ranskan valvonnan alla olleiden Manner-Euroopan alueiden välillä.


title: Amiensin rauha

text: Rauhassa Britannia luopui monista valtaamistaan alueista ja tunnusti Ranskan tytärtasavallat, mutta Ranska vetäytyi ainoastaan Keski- ja Etelä-Italiasta. Ranskan myötäily poikkesi suuresti Britannian perinteisestä tasapainopolitiikasta. Englantilaiset alkoivat yleisesti pitää rauhaa epäedullisena Britannialle vuoden 1802 aikana.


title: Moacir Barbosa Nascimento

text: Moacir Barbosa Nascimento (27. maaliskuuta 1921 Campinas, Brasilia – 7. huhtikuuta 2000 Praia Grande, Brasilia) oli entinen brasilialainen jalkapallomaalivahti. Hän edusti suurimman osan urastaan brasilialaista Club de Regatas Vasco da Gamaa. Barbosa pelasi myös urallaan 17 ottelua Brasilian jalkapallomaajoukkueen maalivahtina, muun muassa vuoden 1950 MM-kisoissa Brasiliassa, jossa Brasilia hävisi finaalin sensaatiomaisesti Uruguayta vastaan. Barbosan päästettyä Alcides Ghiggian tekemä 2-1-voittomaali helposti etukulmasta, hänestä tehtiin Maracanaçon ("Maracanan isku") syntipukki. Lähes koko loppuikänsä tummaihoinen Barbosa sai kuulla rasistisia kommentteja ja herjauksia päästetyistä maaleista MM-finaalissa. Brasilian riveissä hän oli aiemmin voittanut Copa Américan vuonna 1949. Barbosa lopetti uransa vuonna 1962 ja kuoli huhtikuussa 2000 köyhänä miehenä.


title: Ardo Juhkov

text: Ardo Juhkov (8. kesäkuuta 1953 Rakvere – 22. syyskuuta 2013) oli virolainen laulaja.


title: Ardo Juhkov

text: Vuosina 1982–1986 Juhkov oli pärnulaisen Keeris-yhtyeen laulaja. Vuosina 1983–1987 hän oli Pärnun orkesterin jäsen.


title: Sarada

text: Sarada (sanskritiksi "śāradā") on brahmi-kirjoituksen gupta-haarasta kehittynyt kirjoitusjärjestelmä, jota käytettiin ennen sanskritin ja kašmirin kielen kirjoittamiseen. Vanhin saradalla kirjoitettu piirtokirjoitus on Länsi-Pakistanista vuodelta 774. Kirjaimisto oli alun perin käytössä suuressa osassa Intian niemimaan pohjoisosaa, mutta korvautui vähitellen myöhemmillä kirjoitusjärjestelmillä kuten devanagarilla, gurmukhilla ja arabialaisilla kirjaimilla. Pisimpään saradaa käytettiin Kashmirissa, jossa se säilyi alueen pääkirjaimistona 1900-luvulle asti.


title: Wes Welker

text: Wesley Carter "Wes" Welker (s. 1. toukokuuta 1981 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigassa pelaavaa Denver Broncosia, ja on pelannut ammattilaisurallaan myös New England Patriotsissa, Miami Dolphinsissa sekä San Diego Chargersissa.


title: Wes Welker

text: Welker on ollut NFL:n loppuottelussa Super Bowlissa kolmesti häviävänä osapuolena, kahdesti Patriotsissa sekä kerran Broncosissa pelatessaan. Patriotsissa hän pelasi viiden kauden ajan, ja hänet valittiin jokaisella kaudella NFL:n tähdistöotteluun Pro Bowliin.


title: Wes Welker

text: Ennen ammattilaisuraansa Welker pelasi yliopistojalkapalloa Texasin teknillisessä yliopistossa. Häntä ei varattu NFL:ään, vaan Welker teki varaamattomana vapaana pelaajana sopimuksen San Diego Chargersin kanssa.


title: UEFA Euro 2004 (videopeli)

text: UEFA Euro 2004 on EA Canadan kehittämä ja EA Sportsin julkaisema jalkapallon EM-kilpailujen 2004 virallinen videopeli. Peli julkaistiin Pohjois-Amerikassa 5. toukokuuta 2004 ja Euroopassa 7. toukokuuta 2004. Peli on saatavilla Windows:lle, PlayStation 2:lle ja Xboxille.Pelissä on mukana kaikki UEFA:n maajoukkueet.


title: Nick Young

text: Nicholas Aaron ”Nick” Young (s. 1. kesäkuuta 1985 Los Angeles, Kalifornia) on yhdysvaltalainen koripalloilija, pelipaikaltaan heittävä takamies tai pieni laitahyökkääjä. Hän edustaa NBA:ssa:ssa Denver Nuggetsia kaudella 2018–2019.


title: Nick Young

text: Young varattiin vuoden ensimmäisen kierroksen 16. pelaajana. Ennen ammattilaisuraansa hän pelasi yliopistokoripalloa kotikaupunkinsa Los Angelesin maineikkaassa Etelä-Kalifornian yliopistossa. Ammattilaisurallaan Young on ehtinyt edustaa myös kotikaupunkinsa molempia NBA-joukkueita, Clippersiä sekä Lakersiä.


title: Nick Young

text: Vuonna 2018 Young voitti Golden State Warriorsissa NBA:n mestaruuden.


title: Nick Young

text: Youngin serkku Kendrick Lamar on tunnettu ja palkittu rap-artisti. Young seurusteli marraskuusta 2013 lähtien australialaisen rap-artisti Iggy Azalean kanssa, ja pari kihlautui kesällä 2015. He erosivat kesällä 2016.


title: Pokémon: Lucario and the Mystery of Mew

text: Pokémon: Lucario and the Mystery of Mew on kahdeksas Pokémon-elokuva. Elokuva julkaistiin Japanissa vuonna 2005.


title: Pokémon: Lucario and the Mystery of Mew

text: Kauan ennen kuin poképallot oli keksitty, eli auraa käyttävä ja telepaattisesti puhuva pokémon nimeltä Lucario. Hän yritti isäntänsä ja Auran vartijan, Sir Aaronin, kanssa puolustaa kuningatar Riniä ja tämän hallitsemaa kaupunkia uhkaavalta sodalta. Aaron matkusti Pidgeotinsa selässä Alun puulle ja sinetöi Lucarion sauvansa sisälle ja sanoi, ettei palaisi enää koskaan. Pidgeot vei sauvan kuningattarelle, joka uskoi Aaronin uhranneen itsensä sodan pysäyttämiseksi.


title: Pokémon: Lucario and the Mystery of Mew

text: Vuosien kuluttua Ash Ketchum, Pikachu sekä May, Max ja Brock saapuvat kyseiseen kaupunkiin osallistuakseen Cameranin palatsissa Sir Aaronin kunniaksi vietettäviin juhliin. Ash osallistuu kilpailuun, jossa hän kohtaa kouluttajan nimeltä Kidd Summers. Ash voittaa kilpailun saaden kunnian istua tanssiaisten ajan Sankarin tuolissa ja pitää Sir Aaronin sauvaa. Rakettiryhmä soluttautuu juhliin myös ja Meowth saa selville Kiddin suunnitelevan Mew'n kaappaamista ja Alun puun muuttamista turistikohteeksi.


title: Pokémon: Lucario and the Mystery of Mew

text: Mew ilmestyy juhliin ja teleporttaa Pikachun ja Meowth'n muualle. Max näkee ja yrittää kertoa Ashille. Mutta sitten Ashin aura, joka luultavasti muistuttaa Sir Aaronin auraa, vapauttaa Lucarion sauvasta. Kuningatar Ilenen kerrottua kuinka Mew on mahdollisesti vienyt Pikachun ja Meowthin Alun puulle, Ash ystävineen lähtee Kiddin ja Lucarion kanssa heidän peräänsä. Matkan aikana he löytävät aikakukkia, jotka näyttävät kuvia menneistä tapahtumista seuduilla, joilla ne kasvavat.


title: Pokémon: Lucario and the Mystery of Mew

text: Yöllä Ash kertoo kuinka hän ansaitsi Pikachun luottamuksen pelastamalla tämän Spearow-parvelta. Lucario kuitenkin uskoi, etteivät ihmiset ja pokémonit voisi ikinä olla ystäviä ja kertoi miten oli joutunut sauvan vangiksi uskoen Sir Aaronin hylänneen hänet. Ash kuitenkin raivostuu Lucariolle, mutta aikakukan näkymä osoittaa tämän kertomuksen todeksi, jolloin Ash pyytää Lucariolta anteeksi ja lupaa ettei itse tekisi koskaan samaa Pikachulle.


title: Pokémon: Lucario and the Mystery of Mew

text: Regirockin hyökkäys erotaa Ashin ja Lucarion muusta ryhmästä ja he joutuvat myös Regicen hyökkäyksen kohteeksi Registeelin hyökätessä muiden kimppuun. Puu pitää ihmisiä sairauden tuojina, joten se vangitsee kaikki muut paitsi Kiddin, joka löytää tiensä Ashin, Lucarion, Pikachun ja Meowth'n luokse. Heidän kohdatessa Mew'n tämä saa puun vapauttamaan heidän ystävänsä. Mutta sitten Mew sairastuu ja puu alkaa myös tehdä kuolemaa. Puun sydämessä Ash, Kidd, Mew ja Lucario näkevät aikakukan kautta, kuinka Sir Aaron oli käyttänyt omaa auraansa ja uhrannut itsensä pelastaakseen puun vuosia sitten, joten hän todella oli sankari.


title: Pokémon: Lucario and the Mystery of Mew

text: Ash ottaa Sir Aaronin hansikkaat ja yrittää käyttää omaa auraansa puun parantamiseksi. Mutta tietäen sen koituvan kuolemaksi, Lucario työntää Ashin sivuun ja viimeistelee puun parantamisen itse. Puu ja Mew parantuvat molemmat. Lucario näkee aikakukan kautta Sir Aaronin hyvästit ja kuinka tämä piti häntä läheisimpänä ystävänään. Ash vannoo Lucariolle tämän olleen yhtä hyvä Auran vartija kuin isäntänsäkin. Lucario kiittää Ashia ja lopulta kuolee. Kidd luopuu suunnitelmistaan tehdä Alun puusta turistikohde. Ash toteaa Lucarion auran elävän yhä sisällään. Kuoleman rajan toisella puolella Sir Aaron ja Lucario syövät Maxilta jäänyttä suklaata.


title: Wild – Villi vaellus

text: Wild – Villi vaellus on vuonna 2014 ensi-iltansa saanut Jean-Marc Valléen ohjaama draamaelokuva. Se perustuu Cheryl Strayedin muistelmiin "Villi vaellus" vuodelta 2012. Elokuvan pääosassa on Reese Witherspoon.


title: Wild – Villi vaellus

text: Elokuvan ensi-ilta oli Yhdysvalloissa 5. joulukuuta 2014. Suomessa elokuvan ensi-ilta oli 30. tammikuuta 2015.


title: Wild – Villi vaellus

text: Variety-lehden Tim Gray ylisti Reese Witherspoonin ja Laura Dernin roolisuorituksia ja uskoo heidän mahdollisuuteensa saada Oscar-ehdokkuudet vuonna 2015.


title: Still Burning

text: Still Burning on suomalaisen Francine-yhtyeen kymmenes studioalbumi. Se julkaistiin 8. maaliskuuta 2013.


title: Still Burning

text: Albumi nousi Suomen virallisen listan sijalle 18.


title: Ålandsposten

text: Ålandsposten oli Helsingissä vuonna 1919 ilmestynyt ruotsinkielinen sanomalehti.


title: Ålandsposten

text: Otto Emanuel Anderssonin nimissä julkaistu "Ålandsposten" perustettiin vastustamaan "Åland"-lehden ja sen päätoimittajan Julius Sundblomin edustamaa pyrkimystä liittää Ahvenanmaa Ruotsiin. Sen taustaryhmä halusi säilyttää ahvenanmaalaiset osana suomenruotsalaista kansakuntaa. Kerran viikossa ilmestynyt lehti lopetettiin tarpeettomana Ahvenanmaan kysymyksen siirryttyä valtioiden väliseksi asiaksi.


title: Paras naissivuosa minisarjassa tai televisioelokuvassa (Primetime Emmy)

text: Paras naissivuosa minisarjassa tai televisioelokuvassa on yksi Primetime Emmy -palkinnon palkintokategorioista.


title: Nyland (sanomalehti)

text: Nyland oli Helsingissä vuosina 1922–1947 ilmestynyt ruotsinkielinen sanomalehti.


title: Nyland (sanomalehti)

text: RKP:n maatalousväki perusti "Nylandin" Uudellemaalle tarkoitetuksi maaseutulehdeksi. Vuodesta 1925 lähtien se oli lähellä maakunnan agraarifraktiota Allmogeförbundetia. Oma kirjapaino mahdollisti lehden sisällöllisen kehittämisen, mutta vuonna 1933 se oli vähällä tehdä konkurssin. Uudet omistajat pyrkivät luomaan "Nylandista" korkeatasoisen maakuntalehden, mutta toisen maailmansodan jälkeen se lopetettiin taloudellisesti kannattamattomana. Vuonna 1948 lehden tilalle perustettiin "Nya Nyland", joka lakkasi jo reilun vuoden kuluttua.


title: Nyland (sanomalehti)

text: "Nyland" ilmestyi aluksi kahdesti ja vuodesta 1923 lähtien kolmesti viikossa. Sen levikki oli 1940-luvulla noin 4500–5500 kappaletta. Päätoimittajina työskentelivät Axel Grönvik (1922–1928), Helge Robert Söderström (1928–1933), Kurt Nordfors (1933–1941), Erik Lodenius (1941–1945) ja Harry Stenius (1945–1947).


title: Nya Tidningen

text: Nya Tidningen oli Helsingissä vuosina 1922–1926 ilmestynyt ruotsinkielinen sanomalehti.


title: Nya Tidningen

text: Kerran viikossa maanantaiaamuisin ilmestyneen "Nya Tidningenin" olemassaolo perustui siihen, että Helsingin suuret lehdet ilmestyivät maanantaisin vasta iltapäivällä. Se oli ulkoasultaan ja sisällöltään moderni uutis- ja viihdelehti, joka toimi RKP:n vasemmiston äänenkannattajana. Vuonna 1925, kun "Hufvudstadsbladet" alkoi ilmestyä maanantaiaamuisin, "Nya Tidningen" siirtyi lauantain iltapäivään ja menetti kannatuksensa. Sen vaikutus suomalaisen journalismin uudistumiseen ehti kuitenkin olla merkittävä.


title: Nya Tidningen

text: Lehden julkaisija ja ensimmäinen päätoimittaja vuosina 1922–1925 oli Hjalmar Dahl. Vuonna 1926 päätoimittajina työskentelivät Axel Cederberg ja Ernst von Wendt.


title: Dagens Press

text: Dagens Press oli Helsingissä vuosina 1914–1921 ilmestynyt ruotsinkielinen sanomalehti.


title: Dagens Press

text: Iltapäivälehtenä julkaistu "Dagens Press" perustettiin yhdistämällä taloudellisista vaikeuksista kärsinyt "Dagens Tidning" ja "Hufvudstadsbladetin" yhtiön "Nya Pressen". Sen julkaisuyhtiöksi perustettiin Ab Dagens Press, jonka pääomistaja oli "Hufvudstadsbladet". Lehti oli merkittävä mielipidevaikuttaja, joka Suomen itsenäistymisen jälkeen edusti lähinnä RKP:n vasemmistoa. Kansallisuusasiassa se oli kuitenkin taustaryhmäänsä maltillisempi. Tappiollinen "Dagens Press" yhdistettiin syksyllä 1921 "Svenska Tidningenin" kanssa lehdeksi, jonka nimenä oli aluksi "Svenska Tidningen – Dagens Press" ja vuoden 1922 alusta "Svenska Pressen".


title: Dagens Press

text: Lehti ilmestyi aluksi seitsemän ja vuodesta 1916 lähtien kuusi kertaa viikossa. Sen vastaavana toimittajana oli Edvin Rautell, toimitusjohtajana Justus Grönmark ja johtokunnan puheenjohtajana Viktor Ek.


title: Svenska Tidningen

text: Svenska Tidningen oli Helsingissä vuosina 1917–1921 ilmestynyt ruotsinkielinen sanomalehti.


title: Svenska Tidningen

text: Itsenäisyysmieliset ruotsalaisuusmiehet perustivat "Svenska Tidningenin" Venäjän helmikuun vallankumouksen jälkeen muuttamalla "Veckobladetin" nelipäiväiseksi. Lehti suunnattiin lähinnä maaseudulle, kunnes se vuonna 1918 kuusipäiväiseksi muutettuna ryhtyi tavoittelemaan myös helsinkiläisiä lukijoita. Iltapäivälehtenä julkaistu "Svenska Tidningen" ei uutisvälittäjänä ollut kuitenkaan kilpailukykyinen ja syksyllä 1921 se liitettiin "Hufvudstadsbladetin" omistajien "Dagens Pressiin". Uuden lehden nimeksi tuli ensin "Svenska Tidningen – Dagens Press" ja vuoden 1922 alusta "Svenska Pressen".


title: Svenska Tidningen

text: Kuusipäiväisen lehden rinnalla julkaistiin myös "Svenska Tidningenin" kolmipäiväistä painosta. Lehden päätoimittajina työskentelivät V. F. Johansson (vastaava toimittaja 1917), Hjalmar Dahl (1918–1919), Eirik Hornborg (1919) ja Fredrik Valros (1919–1921).


title: Raahe (sanomalehti)

text: Raahe oli Raahen kaupungissa vuosina 1907–1918 ilmestynyt sanomalehti.


title: Raahe (sanomalehti)

text: Kaupungin nuorsuomalaiset perustivat "Raahen" vanhemman "Raahen Lehden" tilalle, koska he katsoivat sen kirjapainon omistajan Robert Rossanderin suosivan samassa painossa tehtyä vanhasuomalaisten "Raahen Sanomia". Vuoden 1918 hallitusmuototaistelussa sekä "Raahen" että "Raahen Sanomien" julkaisijoiden enemmistö osoittautui monarkisteiksi ja ahtaalla markkina-alueella toimineet lehdet yhdistettiin "Raahen Seuduksi".


title: Raahe (sanomalehti)

text: Lehti ilmestyi aluksi kahdesti ja vuodesta 1916 lähtien kolmesti viikossa. Sen päätoimittajina työskentelivät Lahja Marjola-Kaislaranta (1907–1908), Yrjö A. Valkonen (1909–1916) ja E. Valtamo (1916–1918).


title: Raahen Lehti

text: Raahen Lehti oli Raahessa vuosina 1896–1906 ilmestynyt sanomalehti.


title: Raahen Lehti

text: Kirjapainonomistaja Robert Rossanderin julkaisema "Raahen Lehti" oli sisällöltään paikallinen ja poliittisesti neutraali. Vuonna 1905 lehdestä tuli perustuslaillinen, jolloin vanhasuomalaiset perustivat sen kilpailijaksi samassa kirjapainossa painetun "Raahen Sanomat". Nuorsuomalaiset katsoivat Rossanderin suosivan vanhasuomalaisten julkaisua, lopettivat "Raahen Lehden" ja perustivat sen tilalle uudessa kirjapainossa tehdyn "Raahen".


title: Raahen Lehti

text: "Raahen Lehti" ilmestyi vuodesta 1897 lähtien kerran, vuodesta 1898 kahdesti ja vuodesta 1901 kolmesti viikossa. Sen levikki oli tuhat kappaletta vuonna 1900. Päätoimittajina työskentelivät Kaarlo Kauppila (1897), Vilho Jämsen (1898–1900), Hj. Räisänen (1900–1901), Robert Rossander (1902–1905) ja Ari Pitkänen (1906).


title: Savo-Karjala (Kuopio)

text: Savo-Karjala oli Kuopiossa vuosina 1888–1901 ilmestynyt sanomalehti.


title: Savo-Karjala (Kuopio)

text: Kuopion vanhasuomalaiset perustivat "Savo-Karjalan" nuorsuomalaiseksi muuttuneen "Savon" kilpailijaksi. Erityisesti sen taustalla olleita pappeja ja opettajia ärsytti "Savoa" toimittaneiden Juhani ja Pekka Brofeldtin uskonnollinen vapaamielisyys. "Savo-Karjala" oli linjaltaan suomenmielinen ja hengeltään ankaran kirkollinen. Sortovuosina lehdestä tuli K. Onni G. Hannikaisen johdolla perustuslaillinen. Sensuuriviranomaiset lakkauttivat sen ensin määräajaksi vuonna 1899 ja sitten lopullisesti syyskuussa 1901.


title: Savo-Karjala (Kuopio)

text: Lehti ilmestyi aluksi kahdesti ja vuodesta 1889 lähtien kolmesti viikossa. "Savosta" poiketen "Savo-Karjala" levisi myös Kuopion läänin itäosaan Pohjois-Karjalaan. Sen levikki oli 2500 kappaletta vuonna 1899. Päätoimittajina työskentelivät Bruno Granit-Ilmoniemi (1888, 1890–1893, 1899 ja 1901), Otto Julius Cantell (Kantele, 1889–1890), Aatu Leinonen (1894–1896), Samuli Koski (1896), Väinö Koivisto (vastaava toimittaja 1897 ja 1898) ja K. Onni G. Hannikainen (1897–1901).


title: Mirja Karisto

text: Mirja Anita Karisto (s. 22. tammikuuta 1929 Helsinki) on suomalainen näyttelijä. Näyttelijäuran jälkeen hän on ohjannut ja käsikirjoittanut Yleisradion Tv 1:n Lasten- ja nuortenohjelmien tuottamia animaatioita.


title: Luettelo Neuvostoliiton kommunistisen puolueen pääsihteereistä

text: Tämä on luettelo Neuvostoliiton kommunistisen puoleen pääsihteereistä. Neuvostoliiton kommunistisella puolueella (NKP) ei ollut puheenjohtajaa, joten puolueen korkein valta oli käytännössä sen keskuskomitean sihteeristöä johtaneella henkilöllä, pääsihteerillä. Nykyisen Venäjän federaation kommunistisen puolueen pääsihteeri on Gennadi Zjuganov.


text: Neuvostoliiton kommunistisen puolueen pääsihteerin viralla oli olemassaolonsa aikana kaikkiaan viisi eri nimikettä: "tekninen sihteeri" (1917–1918), "sihteeristön puheenjohtaja" (1918–1919), "vastuullinen sihteeri" (1919–1922), "pääsihteeri" (1922–1953, 1966–1991) sekä "ensimmäinen sihteeri" (1953–1966).


title: Auvo Kostiainen

text: Auvo Kostiainen (s. 1946) on suomalainen historiantutkija ja Turun yliopiston yleisen historian professori.


title: Auvo Kostiainen

text: Kostiainen on kirjoittanut teoksia amerikansuomalaisten siirtolaisten historiasta, Neuvostoliittoon 1920- ja 1930-luvulla siirtyneistä suomalaisista sekä matkailun historiasta.


title: Saturnus syö poikansa

text: Saturnus syö poikansa () on espanjalaisen taidemaalarin Francisco de Goyan maalaus, joka yleisen käsityksen mukaan esittää antiikin Kreikan jumalaa Kronosta (roomalaisten Saturnus) syömässä yhtä lapsistaan.


title: Saturnus syö poikansa

text: "Saturnus syö poikansa" on yksi Goyan niin sanotuista mustista maalauksista, jotka hän maalasi vuosina 1820–1823 Quinta del Sordo -nimisen kesäasuntonsa erään huoneen seinille. Nimitys ”mustat maalaukset” tulee sekä maalaussarjan synkästä aihepiiristä että niissä käytetystä runsaasti mustasta väristä. Maalaukset olivat myöhemmin Goyan perheen omistuksessa, eikä niitä juuri tunnettu julkisuudessa ennen vuotta 1873, jolloin talo ja sen mukana myös maalaukset päätyivät uudelle omistajalle. Ne siirrettiin sen jälkeen kankaalle ja ne olivat näytteillä Pariisissa vuonna 1878. Maalaukset lahjoitettiin vuonna 1881 Espanjan valtiolle ja ne ovat olleet vuodesta 1889 näytteillä Madridin Museo del Pradossa. "Saturnus syö poikansa" -maalauksen sanotaan olevan yksi sarjan ilmaisuvoimaisimmista. Sen voidaan nähdä kuvaavan vertauskuvallisesti valtansa menettämistä pelkäävän ihmisen ahdistusta.


title: Saturnus syö poikansa

text: Maalauksen alkuperäistä nimeä ei tiedetä. Taidemaalari Antonio Brugada, joka luetteloi Goyan pojan omistukseen päätyneet taideteokset Goyan kuoleman jälkeen joskus 1800-luvun puolivälissä, käytti siitä pelkästään nimeä "Saturnus". Ranskalainen Charles Yriarte, joka ensimmäisenä julkaisi kuvauksen ”mustista maalauksista” vuonna 1867, käytti tästä työstä nimeä "Saturnus syö poikansa" (monikossa). Prado-museon vuoden 1900 luettelossa nimi korjattiin yksikköön.


title: Saturnus syö poikansa

text: Maalauksen leveys on 81,4 senttimetriä ja korkeus 143,5 senttimetriä.


title: Saturnus syö poikansa

text: Myös Peter Paul Rubensilla on samanniminen ja samaa aihetta esittävä maalaus.


title: Anna-Riikka Rajanen

text: Anna-Riikka Rajanen (s. 16. huhtikuuta 1986, Kemi) on suomalainen näyttelijä, joka on näytellyt muun muassa Törnävän kesäteatterissa ja Ryhmäteatterissa. Rajanen on käynyt Taideyliopiston Teatterikorkeakoulun ja asuu Helsingissä. Hänet nähtiin Nelosen Tripla-tv-sarjassa Arses-joukkueessa lokakuussa 2015. Rajanen on mukana Ylen Tarinanmetsästäjät-sarjassa.


title: Milton Glaser

text: Milton Glaser (s. 26. kesäkuuta 1929 New York) on yhdysvaltalainen graafinen suunnittelija, joka tunnetaan parhaiten New Yorkin kaupungille suunnittelemastaan valtavan suositusta ja monia jäljittelijöitä saaneesta "I Love New York" -logosta ja vuoden 1966 psykedeelisestä Bob Dylan -julisteestaan. Yhdessä Clay Felkerin kanssa hän perusti New York Magazine -aikakauslehden 1968.


title: Milton Glaser

text: Glaser valmistui graafiseksi suunnittelijaksi New Yorkin Cooper Union -oppilaitoksesta. Vuonna 1954 perusti Push Pin Studios -suunnittelutoimiston yhdessä Edward Sorelin, Seymour Chwastin ja Reynold Ruffinsin kanssa. Glaser ja Chwast johtivat studiota parikymmentä vuotta, jona aikana siitä tuli kansainvälinen graafisen suunnittelun suunnannäyttäjä.


title: Milton Glaser

text:
Vuonna 1974 Glaser perusti Manhattanille oman yrityksensä Milton Glaser Inc., jonka kautta hän on tehnyt yritysgrafiikkaa, myymäläsuunnittelua, pakkauksia ja tuotemuotoilua asiakkainaan muiden muassa JetBlue Airways, Target-vähittäiskauppaketju, muotoiluyritys Alessi, Juilliard School -musiikkioppilaitos, monet muut oppilaitokset ja teatterit sekä aikakauslehdet.
Vuonna 2004 Glaserille myönnettiin Cooper-Hewitt-museon National Design Award -elämäntyöpalkinto. Vuonna 2009 presidentti Barack Obama myönsi hänelle National Medal of Arts -kunniamerkin.


title: Milton Glaser

text: Glaserin töitä on muun muassa Cooper Hewitt -museon, Lontoon Victoria and Albert Museumin ja Jerusalemin Israel-museon kokoelmissa.


title: Milton Glaser

text: Glaserin töiden yksityisnäyttelyjä ovat järjestäneet muun muassa New Yorkin Museum of Modern Art 1975, Pariisin Pompidou-keskus 1977, New Yorkin Lincoln Center 1981, Cooper Union 1984 sekä Italiassa Vicenzan museo ja Bolognan Galleria Comunale d’Arte Moderna 1989 ja Nuages-galleria Venetsiassa 2000. Vuonna 1997 Japanin Suntory-museo järjesti Push Pin Studios -toimiston takautuvan näyttelyn.


title: Milton Glaser

text:
Glaserista tehtiin vuonna 2009 dokumenttielokuva "To Inform and Delight: The World of Milton Glaser".
Vuonna 2014 Glaserilta tilattiin tunnusgrafiikka New Yorkin mainosmaailmasta kertovan "Mad Men" -televisiosarjan viimeistä tuotantokautta varten, joka sijoittuu 1960-luvun lopulle.


title: Postivaunu (täsmennyssivu)

text: Postivaunu tai postivaunut voi tarkoittaa ainakin seuraavia:


title: Flaamilaisia sananlaskuja

text: Flaamilaisia sananlaskuja (tunnettu myös nimillä Alankomaalaisia sananlaskuja, , ja Sininen viitta) on taidemaalari Pieter Brughel vanhemman maalaus vuodelta 1559. Maalaus esittää näkymää maalaiskylästä, mutta samalla siinä on humoristisella tavalla kuvitettu suuri joukko perinteisiä flaamilaisia sananlaskuja ja sanontoja, mahdollisesti yli sata. Maalaukseen perehtyneet tutkijat ovat esittäneet erilaisia arvioita siitä, mitkä kaikki yksityiskohdat viittaavat johonkin erilliseen sananlaskuun. Osa maalauksen sanonnoista on edelleen yleisessä käytössä, osa on sittemmin jäänyt käytöstä pois.


title: Flaamilaisia sananlaskuja

text: Osaa maalauksessa kuvatuista sanonnoista käytetään myös Suomessa. Kuvan oikeassa alakulmassa esimerkiksi mies kurkottaa kahteen leipään yhtä aikaa kuin aasi kahden heinätupon välissä saavuttamatta kumpaakaan. Hieman tästä vasemmalla toinen mies kylvää ruusuja (vrt. helmiä) sioille.


title: Flaamilaisia sananlaskuja

text: Pieter Brueghel vanhemman poika Pieter Brueghel nuorempi teki tästä maalauksesta yli 20 kopiota.


title: Muamer Aissa Barshim

text: Muamer Aissa Barshim (myös muodossa Muamer Aissa Barsham; s. 3. tammikuuta 1994 Qatar) on qatarilainen korkeushyppääjä. Hänen ennätyksensä on heinäkuussa 2014 Puolan Sopotissa hypätty 228. Barshimin isoveli Mutaz Essa Barshim on korkeushypyssä olympia- ja MM-mitalisti. Vuonna 2012 Barshim voitti kultaa nuorten Aasian-mestaruuskisoissa Sri Lankan Colombossa.


title: Muamer Aissa Barshim

text: Vuonna 2014 hän voitti pronssia Aasian kisoista Incheonista tuloksella 225.


title: Harry Bertoia

text: Arieto ”Harry” Bertoia (10. maaliskuuta 1915 San Lorenzo, Friuli, Italia – 6. marraskuuta 1978 Barto, Pennsylvania) oli italialais-amerikkalainen muotoilija, kuvanveistäjä ja äänitaiteilija, joka tunnetaan erityisesti 1950-luvun alussa suunnittelemistaan teräsverkkotuoleista, koruistaan ja suurista liikkuvista seinäkoristeistaan.


title: Harry Bertoia

text: Harry Bertoia matkusti 15-vuotiaana synnyinmaastaan Italiasta Yhdysvaltain Detroitiin tapaamaan isoaveljeään, päätti jäädä maahan ja aloitti opinnot teknillispainotteisessa high schoolissa. 1930-luvun lopulla hän opiskeli detroitilaisessa taidekoulussa sekä stipendiaattina Eliel Saarisen johtamassa Cranbrookin taideakatemiassa, jossa tutustui muiden muassa Walter Gropiukseen sekä Ray ja Charles Eamesiin.


title: Harry Bertoia

text:
Vuonna 1950 Bertoia muutti Pennsylvaniaan työskentelemään yhdessä Hans ja Florence Knollin kanssa. Pian syntyi viiden metallilangasta hitsatun sisustusesineen kokoelma, josta kuuluisimmaksi tuli "Diamond"-nojatuoli.
1950-luvun puoliväliin mennessä Bertoia oli ansainnut niin paljon Knollin valmistamilla kalusteillaan, että saattoi keskittyä kuvanveistoon chicagolaisen Graham Foundationin jäsenenä. Hän otti veistoksiinsa mukaan äänen, jonka lähteinä hän käytti metallilevyjä. Hän jopa konsertoi ja levytti ääniveistostensa soittajana teemalla "Sonambient".


title: Harry Bertoia

text: Bertoia kuoli keuhkosyöpään 63-vuotiaana 1978.


title: Risto Ojanen (toimittaja)

text: Risto Ojanen (s. 1949) on suomalainen toimittaja ja filosofian tohtori. Hän on toiminut Porin Teatterin johtajana vuosina 1997-1999. Ojanen on toiminut myös teatteriarvostelijana Satakunnan Kansaan ja kirjoittanut myös muun muassa Teatterilehteen. Ojanen oli myös Tyrvään Sanomien päätoimittajana vuodesta 2000 vuoteen 2005. Nykyisin hän toimii Porin Teatterikerhon puheenjohtajana ja kirjoittaa parhaillaan myös Porin Teatterin historiikkia, jonka olisi määrä valmistua vuonna 2017.


title: Katharina Molitor

text: Katharina Molitor (s. 8. marraskuuta 1983 Bedburg, Länsi-Saksa) on saksalainen keihäänheittäjä, joka edustaa TSV Bayer 04 Leverkusen -seuraa.


title: Katharina Molitor

text: Molitor voitti maailmanmestaruuden Pekingissä 2015 ennätystuloksellaan 67,69. Tulos syntyi viimeisellä kierroksella ja ohitti kiinalaisen Lü Huihuin. MM-kisoissa 2011 Daegussa Molitor sijoittui finaalissa viidenneksi ja Lontoossa 2017 seitsemänneksi. Hän on kilpaillut kaksissa kesäolympialaisissa, 2008 ja 2012. Molemmissa olympialaisissa hän on selviytynyt finaaliin, vuonna 2008 hän oli seitsemäs ja vuonna 2012 kuudes. EM-kilpailuissa hän on sijoittunut neljänneksi Barcelonassa 2010 ja Amsterdamissa 2016, viidenneksi Helsingissä 2012 ja yhdeksänneksi Zürichissä 2014. Alle 23-vuotiaiden EM-kisoissa Erfurtissa 2005 Molitor heitti hopeaa.


title: Katharina Molitor

text: Saksan-mestaruuskilpailuissa Molitor on voittanut kultaa vuosina 2010, 2015 ja 2017 ja lisäksi sijoittunut kolmesti hopealle (2011, 2014, 2016) ja kolmesti pronssille (2009, 2012, 2013).


title: Katharina Molitor

text: Molitor on 182 senttimetriä pitkä ja painaa 76 kilogrammaa.


title: Selamektiini

text: Selamektiini (*25-Cyclohexyl- 4'-"O"-de(2,6-dideoxy-3-"O"-methyl- α--arabino-hexopyranosyl)- 5-demethoxy-25-de(1-methylpropyl)- 22,23-dihydro-5-(hydroxyimino)- Avermectin) on eläinten, erityisesti koirien ja kissojen hoitoon kehitetty lääke. Sitä käytetään erilaisiin matoihin kuten suolinkaiseen ja hakamatoon. Sitä annetaan loishäätönä myös erilaisiin tauteja levittäviin vektoreihin kuten punkkeihin, täihin, väiveisiin, sydänmatoa aiheuttaviin sääskiin sekä kirppuihin, jopa kirppuallergiaan.


title: Selamektiini

text: Kyseessä on puolisynteettinen yhdiste, joka luetaan avermektiiniluokkaan.


title: Selamektiini

text: Aine annostellaan iholle, mieluimmin niskaan, jota hoidettava eläin ei pääse nuolemaan. Hoito voidaan toistaa esimerkiksi kuukauden välein tarpeen vaatiessa. Riippuen taudinkuvasta tarvitaan tavallisesti myös muuta hoitoa kuten antibiootteja, kortisonia ja mekaanista hoitoa eli esimerkiksi harjausta, kampausta ja eläimen ulkoista tarkastelua päivittäin.


title: Selamektiini

text: Aine tunnetaan kauppanimillä "Stronghold" ja "Revolution". Ainetta saa myydä muun muassa Suomessa eläinlääkärin reseptillä.


title: Risto Ojanen

text: Risto Ojanen on seuraavien henkilöiden nimi:


title: Xtv.fi

text: xtv.fi on suomalainen elokuvien ja pelien verkkojulkaisu. Sivusto sisältää musiikki-, elokuva- ja pelialan uutisia ja arvosteluita. Verkkojulkaisun toiminta perustuu mainostulorahoitukseen. xtv.fi on turkulaisen X-Media Entertainment Finland Oy:n omistama. Sivuston päätoimittaja on Kristian Eloluoto. Sivuston mediakotin mukaan sivusto tavoittaa noin tuhat 16–40-vuotiasta nuorta aikuista joka päivä.


title: Xtv.fi

text:
xtv.fi sisältää Blu-ray-arvosteluarkiston, joka sisältää elokuvia neljältä vuosikymmeneltä. Sivuston Blu-ray 3D -arvosteluissa on sini-puna 3D -laseille soveltuvia kuvia, jonka perusteella katsoja voi arvioida elokuvan syvyysvaikutuksia. Vuonna 2012 X-Media teki sopimuksen ensi-ilta arvostelujen soittamisesta radio Auran aaltojen ja Radio Melodian kanavilla.
"xtv.fi" on perustettu 1.8.2008. Perustajana toimi xtv.fi:n nykyinen päätoimittaja Kristian Eloluoto. xtv.fi tunnettiin aikaisemmin nimellä "X-TeeVee.net". X-TeeVee.net toimi alun perin netti-tv-kanavana, jonka sisältönä olivat ekstremeurheiluun liittyvät videot. Sittemmin kava alkoi lähettää myös viikoittaista elokuva- ja musiikkiaiheista uutisohjelma X-Newsiä, jota juonsi nykyisin "YleX"-radiokanavalla työskentelevä Ninni Suomalainen.


title: Xtv.fi

text: Vuonna 2009 pääasiallisena sisältönä olivat elokuva- ja musiikkiuutiset, videohaastattelut ja tiedotteet. Vielä vuonna 2010 X-TeeVee.net oli säännöllinen videojulkaisija ja juonnoista vastasi myös YleX:llä nykyisin työskentelevä Anne Lainto. Vuonna 2010 musiikkiaiheet alkoivat väistyä. Keväällä 2011 mukaan uutisointiin otettiin pelit. Vuonna 2013 5-vuotissynttäreiden kunniaksi uusi ulkoasu ja xtv.fi-nimi ja -domain otettiin käyttöön.


title: Xtv.fi

text: X-media Entertainment Finland Oy:n tietokanta.


title: WarioWare: Touched!

text: WarioWare: Touched! (Japanissa nimellä Sawaru Made in Wario) on Nintendon julkaisema peli Nintendo DS:lle. Peli julkaistiin alun perin Japanissa 2. joulukuuta 2004. Pelissä hyödynnetään Nintendo DS:n kosketusnäyttöä, gyroskooppianturia sekä mikrofonia.


title: Maiju Saarinen

text: Maiju Eveliina Saarinen (s. 1987) on suomalainen näyttelijä, joka on valmistunut teatteritaiteenmaisteriksi Tampereen yliopiston näyttelijäntyön laitokselta (Näty) vuonna 2011. Saarinen on näytellyt mm. Kotkan kaupunginteatterissa, Jyväskylän kaupunginteatterissa, Lahden kaupunginteatterissa ja Pyynikin kesäteatterissa. Hänet on nähty mm. "Myrskyluodon Maija"-musikaalin nimiroolissa Jyväskylän kaupunginteatterissa.


title: S.O.S (Indilan kappale)

text: S.O.S on ranskalaisen laulajan, Indilan kappale, joka julkaistiin vuonna 2014. Kappale on hänen kolmas singlensä "Mini World" -debyyttialbumiltaan. Kappaleeseen tehty musiikkivideo kuvattiin Kreikassa.


title: Frozen River

text: Frozen River on vuonna 2008 ensi-iltansa saanut draamaelokuva, jonka pääosia näyttelevät Melissa Leo ja Misty Upham. Elokuva on Courtney Huntin esikoisohjaus, ja hän teki myös elokuvan Oscar-ehdokkuuden saaneen käsikirjoituksen.


title: Frozen River

text: Elokuvan tapahtumat sijoittuvat Yhdysvaltain ja Kanadan rajalle Saint Lawrence -joelle. Eletään joulunalusaikaa, kun yksinhuoltajaäiti Ray kärsii talousvaikeuksista lasten isän kadottua perheen rahojen kanssa. Hän tapaa Mohawk-intiaaninaisen Lilan, joka kertoo nopeasta tavasta saada lisätienestäjä: heidän täytyy salakuljettaa laittomia siirtolaisia Kanadasta Yhdysvaltoihin jäätyneen joen ylitse.


title: Frozen River

text: Internet Movie Databasen 19 450 käyttäjää ovat antaneet elokuvalle keskiarvon 7,2/10, ja neljä IMDb:n henkilökuntaan kuuluvaa keskiarvon 8,0. Internetsivusto Rotten Tomatoesin mukaan 87 % kriitikoista on antanut elokuvalle positiivisen arvosanan keskiarvolla 7,3/10. Keräys perustuu 127 arviointiin. Metacritic on laskenut 30 arvostelusta elokuvalle painotetun keskiarvon 82/100.


title: Tomblaine

text: Tomblaine on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Joen toisella puolella oleva Nancyn kaupunki on alueen keskus. Tomblainessa sijaitsee myös alueen vanha päälentokenttä Aéroport de Nancy-Essey.


title: Tomblaine

text: Alueen johtavan jalkapallojoukkueen AS Nancy-Lorrainen kotistadion Stade Marcel-Picot sijaitsee Tomblainessa.


title: Tomblaine

text: Kaupunki on ollut Ranskan ympäriajon etappikaupunkina vuosina 2012 ja 2014.


title: Cooper Hewitt -museo

text: Cooper Hewitt -museo () on New Yorkin Manhattanilla toimiva muotoilu- ja taideteollisuusmuseo. Se on yksi 19:stä Yhdysvaltojen liittovaltion rahoittamaan Smithsonian-instituuttiin kuuluvasta museosta ja Yhdysvaltojen ainoa muotoiluun ja sen historiaan keskittynyt museo.


title: Cooper Hewitt -museo

text: Cooper Hewitt -museo perustettiin vuonna 1896 nimellä Cooper Union Museum for the Arts of Decoration. Aloitteen museosta olivat tehneet teollisuuspohatta Peter Cooperin kolme tyttärentytärtä, jotka pyysivät vuonna 1895 Cooper Union -muotoiluoppilaitokselta tiloja perustaakseen Pariisin Musée des Arts Décoratifsin kaltaisen kokoelman ja näyttelytilan New Yorkiin.


title: Cooper Hewitt -museo

text: 1900-luvun alkupuolen mittaan museon ja Cooper Unionin yhteistyö vähitellen viileni, kun koulun eri osastot katsoivat museon syövän liikaa varoja koulun opetusbudjetista. Tämä johti museon sulkemiseen heinäkuussa 1963. Yleisön vaatimuksesta museon toiminnan varmistamiseksi muodostettiin neuvottelukunta, ja vuonna 1968 museon ylläpitäjäksi tuli Smithsonian-instituutti.


title: Cooper Hewitt -museo

text: Cooper Hewitt oli ensimmäinen Smithsonian-museo Washingtonin ulkopuolella. Se päätettiin vuonna 1970 siirtää terästehtailija Andrew Carnegien entiseen asuintaloon, joka kunnostettiin ja avattiin museokäyttöön vuonna 1976. Museo sai tekstiilien ja paperituotteiden konservointiin erikoistuneen laboratorion vuonna 1978.


title: Cooper Hewitt -museo

text: Vuonna 2011 museo suljettiin korjaustöiden vuoksi, mutta se avautui uudelleen joulukuussa 2014. Korjaustöiden aikana museon kokoelmia oli näytteillä muun muassa YK:n päämajassa Manhattanilla. Vuonna 2012 museolle avattiin opetustiloja Harlemin kaupunginosaan.


title: Cooper Hewitt -museo

text: Terästehtailija Andrew Carnegien asuintalo oli valmistuessaan vuonna 1903 Yhdysvaltojen ensimmäinen teräsrunkoinen ja ensimmäinen hissillä varustettu yksityistalo. Siinä oli myös tuolloin harvinainen keskuslämmitys ja jonkinlainen ilmastointi.


title: Cooper Hewitt -museo

text: Cooper Hewitt -museon kokoelmien aiheisiin ovat alusta asti kuuluneet arkkitehtuuri, kuvanveisto, sisustustaide, puu- ja metalliesineet, keramiikka, vaatetus, musiikki-instrumentit ja huonekalut.


title: Tulukset (yhtye)

text: Tulukset on oululainen vuonna 2005 Kokkolassa perustettu punkrockia soittava yhtye.


title: Tulukset (yhtye)

text: Ensimmäiset demonsa bändi äänitti 2006 ja 2007. Vuonna 2008 Tulukset äänittivät ensimmäisen kokopitkän albumin omakustanteena. Vuonna 2009 yhtye julkaisi ensimmäisen musiikkivideonsa kappaleestaan "Kaatuu". 2010–2011 Tulukset vietti hiljaiseloa, ja yhtyeen perustaja Ile kävi kokeilemassa äänialaansa Rattuksessa ja tästä intoutuneena innoistui kasaamaan Tuluksien rivit uudelleen. 2012 Tulukset julkaisi kaksi demo-ep:tä, "Myrkky" ja "Genital Riot". 2014 Tulukset julkaisi esikoisensa "Pohjoisen Pommikoneet" yhteistyössä Secret Entertainmentin kanssa. Albumi kävi 24.–30.04.2014 rumban albumilistalla sijalla 19.


title: Luettelo Game Boy Advance -peleistä

text: Tämä on luettelo Game Boy Advance -käsikonsolin peleistä.


title: Kauhunkierre

text: Kauhunkierre (engl. Don't Look Now) on vuonna 1973 valmistunut kauhuelokuva. Pääosia esittävät Julie Christie ja Donald Sutherland. Elokuvan on ohjannut Nicolas Roeg. . Kauhunkierteen keskeisenä teemana on selvänäkeminen.


title: Kauhunkierre

text: Kauhunkierteessä käytetään monipuolisesti elokuvateknisiä teho- ja kerrontakeinoja, kuten punaisen värin ilmestymistä ja ristiinleikkaamista.


title: Kauhunkierre

text: Vuonna 1999 British Film Instituten kyselyssä "Kauhunkierre" äänestettiin kaikkien aikojen kahdeksanneksi parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.


title: Louie

text: Louie on yhdysvaltalainen komediasarja, jonka on luonut Louis C.K.. "Louie" alkoi FX-kanavalla 29. kesäkuuta 2010. Suomessa MTV3 MAX aloitti sarjan esittämisen 22. lokakuuta 2012.


title: Musée des Arts Décoratifs

text: Musée des Arts Décoratifs on taide-esineisiin, koristetaiteeseen ja taideteollisuuteen erikoistunut museo Pariisin Louvren taidemuseon länsisiivessä.


title: Musée des Arts Décoratifs

text: Museon kokoelmat perustivat 1905 L’Union des Arts Décoratifs -seuran jäsenet. Kokoelmiin kuuluu huonekaluja, sisustustaidetta, kirkkotaidetta, taidetekstiilejä, tapetteja, keramiikkaa, lasiesineitä ja leluja keskiajalta nykypäivään.


title: Musée des Arts Décoratifs

text: Pääosa kokoelmista muodostuu ranskalaisista huonekaluista, muun muassa Sèvres-astioista, aterimista ja matoista. Mukana on paljon René Laliquen ja Émile Gallén taidelasiesineitä. Tyylisuunnissa painottuu art nouveau ja art déco, mutta kokoelman varhaisimmat esineet ovat 1200-luvun Euroopasta.


title: Musée des Arts Décoratifs

text: Museossa on eri tyylikausien tapaan toteutettuja kokonaisuuksia, monet niistä todellisia, tunnettujen henkilöiden asunnoista tallennettuja huonesisustuksia irtaimistoineen.


title: Musée des Arts Décoratifs

text: Museo oli suljettuna tilojen ja esineistön kunnostuksen vuoksi vuosina 1996–2006.


title: Tinidatsoli

text: Tinidatsoli, kemialliselta nimeltään "1-(2-etyylisulfonyylietyyli)-2-metyyli-5-nitroimidatsoli" on nitroimidatsoleihin kuuluva lääke, joka on maailmalla käytössä ja muistuttaa metronidatsolia. Niden kliiniset erot ovat varsin vähäisiä. Tinidatsolia myytiin Suomessakin 1970-luvulta 2000-luvulle kauppanimellä "Tinigyn", ja se oli suunnattu lähinnä siimaeläintautien eli trichomonasinfektioiden hoitoon. Se nautitaan suun kautta 500 mg tabletteina. Se auttaa myös eräisiin muihin alkueläintauteihin kuten giardiaasiin. Se auttaa myös anaerobisten bakteeritautien hoitoon. Haittavaikutuksena on tälläkin antabusvaikutus. Lääkettä toi Suomen lääketehdas Schering. Nykyään lääkettä käytetään monissa kehitysmaissa kuten sotaa käyvässä Syyriassa.


title: Tinidatsoli

text: Joissakin tapauksissa lääke saattaa aiheuttaa esimerkiksi huonovointisuutta tai ihottumaa.


title: Oliver Kylington

text: Oliver Kylington (s. 19. toukokuuta 1997 Tukholma) on ruotsalais-eritrealainen jääkiekkopuolustaja, joka pelaa NHL-joukkue Calgary Flamesin organisaatiossa. Hän pelaa pääasiassa AHL-joukkue Stockton Heatissa. Eliteprospects.com-sivuston Rafik Solimanin mukaan Kylington on kahden suunnan puolustaja, jonka suurimpiin vahvuuksiin kuuluu luistelu, pelisilmä ja pelintekeminen. Hän on pelannut juniorina myös hyökkääjänä.


title: Oliver Kylington

text: Kylington on AIK IF:n kasvatti. Hän pelasi juniorina sittemmin myös Nacka HK:ssa sekä Djurgårdens IF:ssä, jossa Kylington voitti U16 SM:n mestaruuden vuonna 2012. Hän voitti kaudella 2011–2012 myös koko sarjan puolustajien piste-, maali- ja syöttöpörssin tehoilla 6+5=11 sekä jakoi tehotilaston voiton Frölunda HC:n Robin Weiménin kanssa. Kaudeksi 2012–2013 Kylington siirtyi Södertälje SK:hon. Hän pelasi suurimman osan kaudestaan 16-vuotiaana seuran J20-junioreissa, joiden sisäisen tehotilaston Kylington voitti lukemalla +17. Hän pelasi myös sekä Södertäljen J18- että U16-junioreissa, joista jälkimmäisessä sarjassa Kylington palkittiin parhaana puolustajana, vaikka hän pelasikin keskushyökkääjän tontilla.


title: Oliver Kylington

text: Kaudeksi 2013–2014 Kylington siirtyi Färjestads BK:n J20-junioreihin. Hän teki SHL-debyyttinsä 28. syyskuuta 2013 MODO Hockeyta vastaan vain 16 vuoden, neljän kuukauden ja yhdeksän päivän ikäisenä, jolloin Kylingtonista tuli Färjestadin seurahistorian nuorin Elitserien/SHL-pelaaja. Hän teki ottelussa myös ensimmäisen SHL-maalinsa koko Elitserienin/SHL:n historian nuorimpana pelaajana. Kylington pelasi SHL:ssä kauden aikana 32 runkosarjaottelua tehopistein 2+4=6 sekä 12 playoff-ottelua tehden kaksi syöttöpistettä. Hän voitti kauden päätteeksi SHL-hopeaa. Kylington pelasi Färjestadissa myös kolme European Trophy -ottelua. Hän pelasi ison osan kaudestaan myös seuran J20-junioreissa, joissa Kylington voitti kauden päätteeksi hopeaa. Hän pelasi Färjestadin J20-junioreissa myös U20 Super Challengessa, jossa Kylington onnistui pelipaikastaan huolimatta voittamaan koko turnauksen piste- ja syöttöpörssin tehoilla 2+8=10. Hän voitti myös tehotilaston lukemalla +10. Kylington palkittiin turnauksen parhaana puolustajana.


title: Oliver Kylington

text: Avangard Omsk varasi Kylingtonin 107. pelaajana . Kaudella 2014–2015 hän pelasi Färjestadissa 18 runkosarja- ja kuusi CHL-ottelua tehden yhteensä tehot 2+3=5. Vajaat puolet kaudestaan Kylington pelasi toistaiseksi voimassa olleella sopimuksella sarjatasoa alempana HockeyAllsvenskan-joukkue AIK IF:ssä, jossa hän pelasi 17 runkosarjaottelua tehopistein 4+3=7. Tammikuussa 2015 NHL:n kykyjenetsijäpalvelu listasi Kylingtonin Euroopassa pelaavista kenttäpelaajista ensimmäiseksi . Huhtikuussa hän putosi rankingissa kuitenkin peräti viisi sijaa alemmas kuudenneksi. Lopulta Calgary Flames varasi Kylingtonin toisella kierroksella 60. pelaajana.


title: Oliver Kylington

text: Kylington siirtyi kaudeksi 2015–2016 suuremman peliajan perässä kaksivuotisella sopimuksella edellisen kauden lainajoukkueeseensa AIK:hon. Vain paria päivää myöhemmin hän teki kolmivuotisen tulokassopimuksen Calgary Flamesin kanssa, mutta sopi pelaavansa vielä ensimmäisen sopimuskautensa lainalla AIK:ssa. Flamesin harjoitusleirin päätteeksi Kylington päätettiin kuitenkin lähettää AHL-joukkue Stockton Heatin vahvuuteen. Hänen tulokaskautensa siellä toi 47 runkosarjaottelussa tehot 5+7=12. Kylington debytoi Flamesin NHL-joukkueessa runkosarjan viimeisellä kierroksella 9. huhtikuuta 2016 vieraissa Minnesota Wildia vastaan. Hän sai ottelussa jääaikaa 17.22 minuuttia.


title: Oliver Kylington

text: Kylington pelasi alle 18-vuotiaiden MM-kilpailuissa vuonna 2015 sekä Ivan Hlinkan muistoturnauksessa vuonna 2014. Yhteensä hän on pelannut kahdeksan nuorten ja 28 poikien maaottelua. Kylington on toiminut myös Ruotsin alle 17-vuotiaiden maajoukkueen kapteenina.


title: Oliver Kylington

text: Kylingtonin isä on ruotsalainen ja äiti eritrealainen. Hän harrasti lapsena myös jalkapalloa.


title: Nikita Štšerbak

text: Nikita Sergejevitš Štšerbak (; s. 30. joulukuuta 1995 Moskova, Venäjä) on venäläinen jääkiekkoilija, joka pelaa NHL-joukkue Montréal Canadiensin organisaatiossa. Hän pelannee pääasiassa AHL-joukkue St. John’s IceCapsissa. Canadiens varasi Štšerbakin ensimmäisellä kierroksella 26. pelaajana kesällä .


title: Nikita Štšerbak

text: Štšerbakin kasvattajaseura on Vastom Moskova. Hän pelasi kauden 2012–2013 MHL-joukkue Kapitan Stupinossa, jonka jälkeen WHL-joukkue Saskatoon Blades varasi Štšerbakin 109. pelaajana . Hän siirtyi joukkueeseen kaudeksi 2013–2014 ja voitti liigan tulokkaiden piste- ja syöttöpörssin sekä jakoi tulokkaiden maalipörssin voiton Brandon Wheat Kingsin Rihards Bukartsin kanssa tehoilla 28+50=78. Štšerbak voitti myös Bladesin sisäisen piste-, maali- ja syöttöpörssin. Hän pelasi kauden aikana myös CHL Top Prospects Gamessa.


title: Nikita Štšerbak

text: Montréal Canadiens varasi Štšerbakin ensimmäisellä kierroksella 26. pelaajana . Hän teki jo saman kesän heinäkuussa kolmivuotisen tulokassopimuksen joukkueen kanssa. Kauden 2014–2015 kynnyksellä, syyskuussa 2014 Blades kauppasi Štšerbakin Everett Silvertipsiin vaihdossa Nik Amundrudiin sekä vuoden 2015 ensimmäisen kierroksen ja vuoden 2016 toisen kierroksen varausvuoroon. Hän voitti joukkueen sisäisen piste- ja syöttöpörssin tehoilla 27+55=82. Štšerbak voitti myös Silvertipsin sisäisen tehotilaston lukemalla +33, kuten myös kevään 2015 pudotuspeleissä, jolloin hän jakoi tilaston voiton kolmen muun pelaajan kanssa lukemalla +5.


title: Nikita Štšerbak

text: Kaudeksi 2015–2016 Štšerbak siirtyi Montréal Canadiensin organisaatioon. Hän aloitti kautensa farmijoukkue St. John’s IceCapsissa.


title: Nikita Štšerbak

text: Štšerbak pelasi Russian Selects -joukkueessa Subway Super Seriesissä vuosina 2013 ja 2014.


title: Ryan O’Connor

text: Ryan Joseph O’Connor (s. 12. tammikuuta 1992 Hamilton, Ontario, Kanada) on kanadalainen jääkiekkopuolustaja, joka pelaa SM-liigajoukkue Helsingin IFK:ssa. Hän on hyökkäävä puolustaja, joka kykenee pelaamaan pelipaikkaansa nähden pienehköstä koostaan huolimatta myös hieman fyysistäkin peliä. O’Connor laukoo oikealta.


title: Ryan O’Connor

text: O’Connor pelasi Toronto Jr. Canadiensissa, kun OHL-joukkue Barrie Colts varasi hänet kuudentena pelaajana vuonna 2008. O’Connor siirtyi joukkueeseen kaudeksi 2008–2009, jolloin hän oli Coltsin tehokkain puolustaja tehoilla 10+25=35. O’Connor valittiin kauden päätteeksi OHL:n tulokkaiden toiseen tähdistökentälliseen. Kesken kauden 2009–2010, marraskuussa 2009 hänet ja Michael Sgarbossa kaupattiin Saginaw Spiritiin vaihdossa T. J. Brodieen, Nick Crawfordiin ja kolmannen kierroksen varausvuoroon kesälle 2010. O’Connor oli siirtonsakin jälkeen Spiritin tehokkain puolustaja tehtyään 46 runkosarjaottelussa tehot 11+15=26.


title: Ryan O’Connor

text: Kaudella 2010–2011 O’Connor nousi Spiritin varakapteeniksi ja hän oli joukkueen tehokkain puolustaja tehoilla 9+32=41. Syksyllä 2010 O’Connor jäi kiinni metyyliheksanamiinin käytöstä, joka oli kiellettyjen aineiden listalla. Hän sai tammikuussa 2011 kahdeksan ottelun mittaisen pelikiellon. O’Connorin mukaan hän käytti lisäravinteita, joiden hän ei tiennyt sisältävän ainetta. O'Connorista tuli Plymouth Whalersin Alex Aleardin kanssa OHL:n historian ensimmäisiä dopingrikkomuksesta tuomittuja pelaajia. Kesken kauden 2011–2012, tammikuussa 2012 hänet kaupattiin Anthony Camaran kanssa takaisin aiempaan seuraansa Barrie Coltsiin vaihdossa Eric Lockeen, Clint Windsoriin sekä yhteen toisen kierroksen varausvuoroon kesälle 2012 ja kahteen kesälle 2013. Viimeisellä OHL-kaudellaan 2012–2013 O’Connor nousi joukkueen kapteeniksi ja oli Coltsin tehokkain puolustaja tehoilla 18+35=53. Hän sijoittui koko OHL:n puolustajien pistepörssissä viidenneksi.


title: Ryan O’Connor

text: O’Connor siirtyi kaudeksi 2013–2014 Sveitsin National League A:n HC Davosiin. Hän edusti joukkuetta myös seuran perinteisesti isännöimässä Spengler Cupissa. Tammikuussa 2014 Davos lainasi O’Connorin loppukaudeksi KHL:n kroatialaisjoukkue Medveščak Zagrebiin. Hän vahvisti myös seuran kakkosjoukkuetta Kroatian pääsarjan pudotuspeleissä ja voitti kauden päätteeksi Kroatian-mestaruuden. Kaudeksi 2014–2015 O’Connor siirtyi vuoden mittaisella sopimuksella SM-liigajoukkue Espoo Bluesiin. Kaudeksi 2015–2016 hän siirtyi jatkamaan uraansa 1+1-vuotisella sopimuksella SM-liigan nousijajoukkue KooKoon riveihin. O’Connor oli joukkueen tehokkain puolustaja tehoilla 9+18=27, joilla hän jakoi SM-liigan puolustajien pistepörssin kuudennen sijan SaiPan Sam Lofquistin kanssa. Huhtikuussa 2016 KooKoo käytti O’Connorin sopimuksessa olleen option ja teki vuoden mittaisen jatkosopimuksen hänen kanssaan.


title: Ryan O’Connor

text: Kaudella 2016–2017 O’Connor johti KooKoon sisäistä tehotilastoa lukemalla +3, kunnes siirtorajan kynnyksellä helmikuussa 2017 joukkue kauppasi hänet, Kai Kantolan ja Jarkko Malisen loppukaudeksi Helsingin IFK:hon. Vastaavasti HIFK:sta KooKoohon siirtyivät loppukauden lainasopimuksilla Panu Mieho ja Miro-Pekka Saarelainen. KooKoo-kolmikon siirron taustalla oli joukkueen alhainen sijoitus sarjataulukossa ja tilan tekeminen seuraavan kauden pelaajabudjettiin. Toukokuussa 2017 O’Connor teki HIFK:n kanssa vuoden mittaisen jatkosopimuksen, kuten taas helmikuussa 2018. Kauden 2017–2018 päätteeksi hän voitti SM-pronssia.


title: Ryan O’Connor

text: O’Connor edusti Kanadaa alle 18-vuotiaiden MM-kilpailuissa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009, jolloin O’Connor voitti kultaa. Hän edusti myös Canada Ontarion joukkuetta World U-17 Hockey Challengessa vuonna 2009, jolloin O’Connor voitti kultaa.


title: Ronald Kwemoi

text: Ronald Chebolei Kwemoi (s. 19. syyskuuta 1995 Bungoma, Kenia) on kenialainen keskimatkojen juoksija ja maastojuoksija.


title: Ronald Kwemoi

text: Kwemoi aloitti yleisurheilun jouduttuaan lopettamaan koulun rahoitusvaikeuksien vuoksi 2009. Hän muutti valmentajansa Godwill Kipruton kanssa juoksukeskus Iteniin.


title: Ronald Kwemoi

text: Kwemoi voitti maastojuoksun alle 20-vuotiaiden Kenian-mestaruuden 2013. Saman vuoden Bydgoszczin maastojuoksun MM-kilpailuissa hän sijoittui nuorten sarjassa yhdeksänneksi. Joukkuekilpailussa Kenia sai hopeaa.


title: Ronald Kwemoi

text: Kwemoi voitti Kenian-mestaruuden 1 500 metrillä 2014 parantaen ennätystään yli seitsemän sekuntia aikaan 3.34,6. Saman vuoden heinäkuussa hän voitti Timanttiliigan Lausannen kilpailun ennätyksellään 3.31,48 ja sijoittui Monacossa kolmanneksi alle 20-vuotiaiden maailmanennätysajalla 3.28,81. Glasgow'n Kansainyhteisön kisoissa hän sai hopeaa ajalla 3.39,53 ja Marrakechin Afrikan-mestaruuskilpailuissa pronssia ajalla 3.42,59.


title: Ronald Kwemoi

text: Kwemoi sijoittui Brazzavillen Afrikan kisoissa 2015 neljänneksi 1 500 metrillä. Rio de Janeiron olympialaisissa 2016 hän oli samalla matkalla kolmastoista. Lontoon MM-kilpailuissa 2017 hän karsiutui 1 500 metrin välierissä.


title: Ronald Kwemoi

text: WJR = Nuorten maailmanennätys


title: Mikko Hassinen

text:
Mikko Eero Tapio Hassinen (s. 1971) on suomalainen rumpali, säveltäjä,
sovittaja, kapellimestari, opettaja ja tuottaja, joka voitti Esko Linnavalli -sävellyskilpailun vuonna 2009 teoksella
"Karhunvartija", jonka mm. UMO esitti huhtikuussa 2016 Savoy-teatterissa solistinaan . Rumpalina Hassinen on omien yhtyeidensä lisäksi vaikuttanut mm. Riitta Paakki Triossa sekä Pepa Päivisen triossa. Säveltäjänä ja kapellimestarina hän on tullut parhaiten tutuksi UMOn riveistä. Vuonna 2015 Hassiselle myönnettiin Teosto-palkinto levystä Elektro GT. Palkintoa seuranneessa artikkelissa Helsingin Sanomat kertoo Hassisen olleen "entinen hevinuori".


title: Achille Castiglioni

text: Achille Castiglioni (26. helmikuuta 1918 Milano – 2. joulukuuta 2002) oli italialainen teollinen muotoilija. Hän sai innoituksensa usein tavallisista arkiesineistä ja arkisista materiaaleista. Castiglioni tunnetaan muun muassa Flos-yhtiölle suunnittelemistaan valaisimista. Hän työskenteli paljon yhteistyössä veljensä Pier Giacomo Castiglionin kanssa. Heidän isänsä oli arkkitehti Giannino Castiglioni.


title: Achille Castiglioni

text: Achille Castiglioni opiskeli arkkitehtuuria Politecnico di Milano -korkeakoulussa ja perusti muotoilutoimiston 1944 yhdessä veljiensä Livion ja Pier Giacomon kanssa. Vuonna 1956 Castiglioni oli mukana perustamassa teollisen muotoilun järjestö ADIa (Associazione per il Disegno Industriale).


title: Achille Castiglioni

text: Castiglioni opetti ensin Politecnico di Torinossa ja 1970-luvun alusta lähtien Politecnico di Milanon arkkitehtiosastolla, jossa hän ehti toimia tuhansien opiskelijoiden ohjaajana.


title: Achille Castiglioni

text: Vuodesta 1947 lähtien Castiglionin töitä oli näytteillä jokaisessa Milanon triennalessa, ja hän sai uransa aikana seitsemän Compasso d'Oro -palkintoa. Useimmat Castiglionin muotoilemat tuotteet ovat yhä tuotannossa, ja monet niistä kuuluvat New Yorkin Museum of Modern Artin pysyvään kokoelmaan.


title: Achille Castiglioni

text: Achille, Livio ja Pier Giacomo Castiglionin yhteistyötä (josta Livio erkani 1952) on pidetty hyvin luovana ja innovatiivisena. He pitivät lähtökohtanaan, että tuotteen käyttötarkoitusta, muotoa ja valmistusprosessia piti aina tarkastella täysin puhtaalta pöydältä. Achille Castiglioni muotoili ajatuksen sanoiksi: ”Aloita tyhjästä, käytä arkijärkeä, tunne tavoitteesi ja keinosi.”


title: Achille Castiglioni

text: 1950-luvulla Castiglionin veljekset tulivat tunnetuiksi rei’itetystä metallilevystä prässätystä traktorinistuimestaan nimeltä "Mezzadro" sekä nykyaikaisten satulatuolien edeltäjästä, polkupyörän satulasta ja pallopinnan muotoisesta keinupohjasta syntyneestä "Sella"-istuimesta. Molemmat sopivat puoli-istuvaan, liikkuvaan työhön; Castiglioni sanoi saaneensa innotuksen Sella-satulatuoliin tavastaan käyttää puhelinkioskin puhelinta: ”Haluan liikkua ympäriinsä, ja välillä istuakin, mutten kokonaan.”


title: Achille Castiglioni

text:
Muita Castiglionin veljesten töitä ovat olkahihnan varassa kannettava "Spalter"-pölynimuri (1956) sekä minimalistiset "Luminator"- ja "Bulb"-valaisimet (1955 ja 1957) paljaine hehkulamppuineen.
Vuonna 1962 Castiglionit esittelivät auton etuvalaisinta käyttävän, ylöspäin valonsa suuntaavan lattiavalaisimen "Toio". Vuonna 1962 syntyi klassikko "Arco", suuri lattiavalaisin, jonka varsi kaartuu melkein kolmen metrin päähän raskaasta marmorijalustastaan. Valaisimen siirtämiseksi jalustassa on reikä, johon voi pujottaa harjanvarren kahden nostajan käytettäväksi. Vuoden 1967 "Snoopy"-pöytävalaisin sai nimensä ja innoituksensa "Tenavat"-sarjakuvan Ressu-koirasta. Siinäkin marmorijalusta toimii rakenteen tasapainottajana.


title: Achille Castiglioni

text: Vuonna 1982 Castiglioni muotoili Alessille "Dry"-aterinsarjan kommenttina pitkään jatkuneelle skandinaaviselle äärifunktionalistiselle aterinmuotoilulle.


title: Trijodidi

text: Trijodidi (I) on yksinkertaisin ja stabiilein jodin polyanioneista. Anioni koostuu kolmesta toisiinsa sitoutuneesta jodiatomista ja tällä kompleksilla on yhden alkeisvarauksen suuruinen negatiivinen sähkövaraus.


title: Trijodidi

text: Trijodidi-ioni muodostaa stabiileja suoloja lähinnä suurikokoisten kationien kanssa esimerkiksi rubidiumin, cesiumin, ammoniumionin ja tetraetyyliammoniumionin kanssa. Trijodidianionissa jodiatomien väliset sidospituudet ovat 293 pm, mikä on hieman pidempi kuin sidospituus jodimolekyylissä. Muodoltaan ioni on vastakationista riippuen joko lineaarinen tai lähes lineaarinen ja sidoskulmat ovat 177–180 °. Pienempien kationien kanssa trijodidi-ioni muistuttaa jodidi-ionin ja jodimolekyylin löyhää kompleksia.


title: Trijodidi

text: Trijodidi-ioni muodostuu, kun jodia liuotetaan jodideja sisältäviin vesiliuoksiin ja antaa liuokselle ruskean värin. Ioni on läsnä myös sulassa jodissa.


title: Trijodidi

text: Trijodidi-ioni muodostaa tärkkelyksen kanssa sinisen yhdisteen ja tätä käytetään hyväksi niin kutsuttuissa jodometrisissä titrauksissa.


title: Ol chiki

text: Ol chiki on 1920-luvulla kehitetty kirjaimisto Intiassa, Bangladeshissa ja Nepalissa puhutulle santalin kielelle. Sen käyttö on yleistymässä santalin puhujien keskuudessa, mutta santalin kirjoittamiseen käytetään yhä myös devanagaria sekä bengalilaista, orijalaista ja latinalaista kirjaimistoa.


title: Ol chiki

text: Useimmista intialaisista aakkostoista poiketen ol chiki ei ole abugida vaan puhdas aakkosto, jossa sekä konsonantit että vokaalit kirjoitetaan aina erillisinä kirjaimina.


title: Heartbreak Hotel (Yohion kappale)

text: Heartbreak Hotel on ruotsalaisartisti Yohion kappale hänen Break the Border-debyyttialbumilta. Yohio sijoittui kappaleella toiseksi vuoden 2013 Melodifestivalenissa eikä päässyt Ruotsin edustajaksiksi vuoden 2013 Euroviisuihin. Kappaleen sanoittivat ja tuottivat Johan Fransson, Tobias Lundgren, Tim Larsson, Henrik Göranson ja Yohio. Kappaleen musiikkivideo kuvattiin Tokiossa, Japanissa.


title: Blast Off

text: Blast Off on ranskalaisen housemuusikko ja DJ-tuottaja David Guettan sekä australialaislaulaja/DJ Kaz Jamesin kappale. Se julkaistiin digitaalisesti ladattavana singlenä 9. kesäkuuta 2014. Kappaleen sanoittivat Guetta, James, Ebow Graham, Giorgio Tuinfort, Pavan Mukhi sekä Ralph Wegner.


title: Rekared I

text: Rekared I ("Reccared I") (559–601) oli visigoottien kuningas vuosina 586–601. Hänen aikanaan visigootit kääntyivät areiolaisuudesta katoliseen uskoon. Hallitsija itse otti kasteen tammikuussa 587 Toledossa.


title: Rekared I

text: Rekaredin isä, kuningas Leovigild, oli yrittänyt yhdistää visigoottien valtakunnan pakottamalla pääosin katolisen kansan visigoottien omaan uskoon, areiolaisuuteen. Leovigild oli jopa mestauttanut katoliseksi kääntyneen Rekaredin vanhemman veljen, Hermenegildin. Rekaredin kääntymykseen lienevät vaikuttaneet sekä hänen isänsä että veljensä ratkaisut.


title: Rekared I

text: Rekaredin kääntymyksellä oli suuri merkitys valtakunnan kannalta, sillä kun visigoottien ylimystö ja piispa seurasivat kuninkaansa esimerkkiä, hävisi visigoottien ja hispano-romaanisen valtaväestön välinen ristiriita. Kansa oli aiemmin odottanut pelastusta Bysantilta, mutta kääntyi nyt visigoottien monarkian vankoiksi kannattajiksi.


title: Oxbridge

text: Oxbridge on kontaminaatio sanoista "Oxford" ja "Cambridge". Nimityksellä viitataan yhteisesti Oxfordin ja Cambridgen yliopistoihin, jotka eroavat monin tavoin muista Britannian eliittiyliopistoista.


title: Oxbridge

text: Vaikka molemmat yliopistot on perustettu yli kahdeksansataa vuotta sitten, Oxbridge on terminä suhteellisen tuore. William Makepeace Thackerayn vuonna 1849 julkaistussa romaanissa "Pendemis" päähenkilö ilmoittautuu Oxbridgessä kuvitteelliseen Boniface Collegeen. "Oxford English Dictionaryn" mukaan tämä on termin ensimmäinen tiedossa oleva esiintyminen. Virginia Woolf käytti sitä – Thackerayhin viitaten – vuonna 1929 esseessään "Oma huone" ("A Room of One’s Own").


title: Shan

text: Shan voi tarkoittaa seuraavia asioita:


title: Shanin kieli

text: Shan on thailainen kieli, jota puhuu äidinkielenään noin 3,3 miljoonaa ihmistä. Suurin osa shanin puhujista asuu Myanmarissa Shanin osavaltiossa.


title: Shanin kieli

text: Shania kirjoitetaan burmalaisilla kirjaimilla.


title: Burmalainen kirjaimisto

text: Burmalainen kirjaimisto on burman kielen kirjoitusjärjestelmä. Se perustuu mon-kirjaimistoon ja periytyy sitä kautta muinaisesta brahmi-kirjoituksesta. Kirjaimiston varhaisimmat esiintymät piirtokirjoituksessa ovat 1000-luvulta.


title: Burmalainen kirjaimisto

text: Burmalaisilla kirjaimilla kirjoitetaan burman kielen lisäksi myös monia Myanmarin vähemmistökieliä, kuten monia, pwota ja shania. Myös sanskritia ja paalia kirjoitetaan Myanmarissa burmalaisilla kirjaimilla.


title: Chat Doré

text: Chat Doré oli ravintola, joka sijaitsi Helsingissä osoitteessa Unioninkatu 24. Ravintola aloitti toimintansa kieltolain aikaan marraskuussa 1929. Sisustuksen suunnitteli taiteilija Birger Carlstedt yhdessä arkkitehti Karl Malmströmin kanssa. Chat Dorén sisutus oli sekoitus art decoa ja funktionalismia, ja oli sellaisena melko ainutlaatuinen Helsingissä. Chat Doré, kultainen kissa, oli kahvilan maskotti.


title: Chat Doré

text: Taiteilijan äiti, ravintolan omistaja Amanda Carlstedt oli tarkoittanut paikan baari-ravintolaksi, muttei saanut tarvittavia baarioikeuksia. Kahvila-ravintolaa pidettiin arvossa. Se pystyi tuottamaan vetoavan ravintolatilan, jossa yhdistyi käytännöllisyys ja taiteellisuus. Eteisaulasta oikealle aukeni suuri ravintolasali baaritiskeineen ja salin parvella oli tila pienelle orkesterille. Kirkkain värein toteutettu lattiamaalaus hallitsi tilaa. Alakerrassa oli erillinen kabinettitila.


title: Chat Doré

text: Chat Doré lopetti toimintansa Carlstedtin johtamana vuoden 1933 alussa. Mahdollisia syitä tähän olivat anniskeluoikeuksien puute, lama ja ravintolan liiallinen ylellisyys. Chat Dorén osti rouva Edith Mellin, joka jatkoi toimintaa. Lopullinen sulkemisajankohta ei ole tiedossa.


title: Luettelo Yhdysvaltain ulkoministereistä

text: Tämä on luettelo Yhdysvaltain ulkoministereistä. Ulkoministerin virka oli vuosina 1781–1789 nimeltään "Secretary of Foreign Affairs" ja vuodesta 1789 alkaen se on ollut "Secretary of State".


title: Huutokauppa Helander

text: Huutokauppa Helander on Helsingissä toimiva perinteinen huutokauppakamari. Helander on perustettu yli 20 vuotta sitten. Huutokauppakamarin nousu suuremman yleisön tietoon tapahtui kuitenkin muutama vuosi sitten tapahtuneen omistaja muutoksen myötä. Helanderista ja sen työntekijöistä on tehty televisio-ohjelma Aarteenetsijät joka esitettiin Yle TV 1:ssä keväällä 2014.


title: Huutokauppa Helander

text: Huutokauppa Helander järjestää vuodessa useita huutokauppoja. Näihin lukeutuvat mm. kuukausihuutokaupat, Huutokauppailtamat sekä erikoishuutokaupat.


title: Huutokauppa Helander

text: Helander järjestää vuodessa n. 10 kuukausihuutokauppaa. Kuukausihuutokaupoissa myydään esineistöä aina autoista kodin käyttöesineisiin. Yhdessä huutokaupassa on yleensä myynnissä n. 1000 + kohdetta. Huutokaupan luettelo julkaistaan Helanderin verkkosivuilla www.helander.com aina viikkoa ennen huutokauppaa. Ennen huutokauppaa järjestetään myös näyttö. Helanderin huutokaupan näyttö on kaksipäiväinen ja järjestetään aina juuri ennen huutokauppaa. Näyttöpäivien aikana kamari on avoinna kaikille.


title: Huutokauppa Helander

text: Helander järjestää huutokauppailtamia. Huutokauppailtamissa myydään pieni määrä tietyn esinekategorian esineitä. Huutokauppailtamia järjestetään silloin tällöin.


title: Huutokauppa Helander

text: Helander on järjestänyt muutamia erikoishuutokauppoja. Näihin lukeutuvat Rajala Pro Shopin muuttohuutokauppa sekä MTV3:n rekvisiitta varaston tyhjennys huutokauppa. Erikoishuutokauppa on tietylle yritykselle/yksityishenkilölle räätälöity huutokauppa.


title: Newarilainen kirjaimisto

text: Newarilainen kirjaimisto (newariksi प्रचलित नेपाल लिपि, "pracalita nepāla lipi") on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään pääasiassa newarin kielen kirjoittamiseen. Myös bengalia, hindiä, maithilia, nepalia ja sanskritia on kirjoitettu Nepalissa newarilaisella kirjaimistolla.


title: Newarilainen kirjaimisto

text: Newarin pääkirjaimisto on nykyisin devanagari, mutta newarilaisen kirjaimiston käyttöä on pyritty viime aikoina lisäämään. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua tekstiä.


title: Newarilainen kirjaimisto

text: Kirjaimistolla ei ole omaa koodia ISO 15924 -standardissa. Newarilaisten kirjaimien lisäämisestä ISO/IEC 10646 -standardiin on tehty ehdotus vuonna 2012.


title: Azov-pataljoona

text: Azov-pataljoona on Itä-Ukrainan kriisin aikana 2014 muodostettu nykyään noin 1 400 hengen suuruiseksi arvioitu vapaaehtoisjoukko, joka toimii Ukrainan sisäministeriön alaisuudessa viranomaisten apuna 14:stä tukikohdasta käsin Itä-Ukrainan separatisteja vastaan käydyssä ATO-operaatiossa.


title: Azov-pataljoona

text: Venäjän tiedotusvälineissä se on leimattu äärioikeistolaiseksi tai fasistiseksi. Länsimaiset asiantuntijat ovat pyrkineet välttämään äärioikeiston roolin korostamista. Pataljoonaa komentaa äärioikeistolaisen Sosiaalinationalistisen kokouksen (Sotsial-natsionalna assambleja) SNA:n johtaja Andrii Biletski ja pataljoonan tunnukseen on kuvattu sudenkoukkukuvio, joka yleensä liitetään natsisymboliikkaan.


title: Azov-pataljoona

text: Pataljoonaan on liittynyt myös joitain ulkomaalaisia vapaaehtoisia, venäläismedian väitteiden mukaan myös suomalaisia, mitä Suomen viranomaiset eivät kuitenkaan ole pystyneet vahvistamaan. Suomen kansalaisia, mm. ruotsinsuomalainen, on ilmeisesti Azovissa taistellut neljä.


title: Azov-pataljoona

text:
Venäläismedian väitteet nojautuivat italialaiseen, Berlusconin suvun hallitseman Il Giornale -sanomalehden artikkelissa esitettyyn yksilöimättömään mainintaan asiasta. Ukrainan sisäministeriö on kiistänyt ulkomaiset taistelijat. Pataljoonan tiedotussihteerin Anna Senikin mukaan pataljoonassa on ulkomaalaisia, mutta he eivät kuulu taistelujoukkoihin, vaan auttavat muissa tehtävissä. Hänen mukaansa pataljoonassa ei ole suomalaisia.
Kuitenkin Dagens Nyheter nimesi alkuvuodesta 2015 pataljoonassa elokuusta 2014 lähtien taistelleen miehen, joka on Suomen ja Ruotsin kansalainen ja suorittanut Suomessa vuoden varusmiespalveluksen.


title: Azov-pataljoona

text: Yksi kuuluisimpia ulkomaalaisia on ruotsalainen uusnatsi Mikael Skillt, joka on taistellut helmikuusta 2014 tiedusteluryhmän johtajana ja tarkka-ampujana ja omien sanojansa mukaan tappanut marraskuun 2014 alkuun mennessä 150 separatistia. BBC on kertonut että separatistit ovat luvanneet Skilltin tappajalle 7 000 dollarin palkkion. Skilltin oman haastattelun mukaan hän on miljoonan dollarin arvoinen.


title: Bradž

text: Bradž on Intiassa puhuttu indoarjalainen kieli, jota pidetään usein hindin murteena. Sitä puhutaan Pohjois-Intiassa Uttar Pradeshin, Rajasthanin, Haryanan, Biharin ja Madhya Pradeshin osavaltioissa sekä Delhissä. Vuoden 2001 väestönlaskennassa bradžia puhui äidinkielenään 574 000 ihmistä.


title: Maximilián Pajpach

text: Maximilián Pajpach (s. 4. tammikuuta 1996 Poprad, Slovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Popradissa. Colorado Avalanche varasi Pajpachin 174. pelaajana .


title: Maximilián Pajpach

text: Pajpach on HK Popradin oma kasvatti. Hän nousi joukkueen B-nuorten ykkösmaalivahdiksi vuoden alaikäisenä 15-vuotiaana kaudella 2011–2012. Kaudella 2013–2014 Pajpach debytoi miesten peleissä. Hän vietti kautensa suurimmaksi osaksi Slovakian juniorimaajoukkueissa pelaten kaksi miesten Extraliga-ottelua HK Orange 20:ssa ja 14 1. ligan ottelua HK Orange 18:ssa. Kevätkautensa Pajpach vietti Popradin A- ja B-nuorissa.


title: Maximilián Pajpach

text: Colorado Avalanche varasi Pajpachin kuudennella kierroksella 174. pelaajana . Kaudeksi 2014–2015 hän siirtyi Suomeen ja Tapparan A-nuorten maalinsuulle. Pajpach oli kuitenkin koko kauden sivussa loukkaantumisten vuoksi. Kaudella 2015–2016 hän toimi seuran SM-liigajoukkueen luukkuvahtina joissakin otteluissa, mutta ei saanut kuitenkaan peliaikaa. Pajpach jakoi kuitenkin varsin tasaisesti Tapparan A-nuorten torjuntavastuun Kimmo Rautiaisen kanssa ja pelasi 22 runkosarjaottelua.


title: Maximilián Pajpach

text: Kaudeksi 2016–2017 Pajpach palasi kasvattajaseuraansa HK Popradiin ja siirtyi seuran Extraliga-joukkueeseen.


title: Maximilián Pajpach

text: Pajpach edusti Slovakiaa alle 18-vuotiaiden Ivan Hlinkan muistoturnauksessa vuonna 2013. Hän pelasi samana vuonna myös World U-17 Hockey Challengessa.


title: Aluekunta

text: Aluekunta () on kunnallishallintoalue Kanadassa. Provinssit ja territoriot saavat itse päättää paikallishallinnostaan, eivätkä kaikki käytä aluekuntia. Aluekuntien rooli vaihtelee provinsseittain.


title: Aluekunta

text: Quebecissä aluekunnat ovat osa paikallishallinnon hierarkiaa. Provinssin 19 hallinnollista aluetta jakautuvat yhteensä 86 aluekuntaan. Aluekunnat jakautuvat edelleen kuntiin.


title: Aluekunta

text: Ontariossa on kaksitaisoinen kuntajärjestelmä, jonka ylemmällä tasolla ovat aluekunnat tai aluekuntia vastaavat alueet. Brittiläisessä Kolumbiassa on yksi aluekunta, Northern Rockies. Aluekunta hoitaa sekä kunnan että kunnallispiirin tehtävät. Albertassa on yksi aluekunta, Wood Buffalo. Nova Scotiassa on kaksi aluekuntaa, Cape Breton ja Halifax, jotka luotiin kuntaliitosten yhteydessä 1990-luvulla. Aluekunnilla on kaupunginoikeudet Nova Scotiassa.


title: Codex Vercellensis

text: Codex Vercellensis (Codex "a")on latinankielinen Raamatun käsikirjoitus, joka on kirjoitettu 300-luvulla. Se on yhtä vanha kuin vanhimmat säilyneet kreikankieliset Raamatun käsikirjoitukset, kuten Codex Vaticanus ja Codex Sinaiticus. Kirjoittajana on mahdollisesti ollut Vercellin piispa Eusebius, joka kuoli vuonna 371. Kirjoitusta säilytetään Vercellin katedraalissa Italiassa.


title: Codex Vercellensis

text: Koodeksi sisältää vain Uuden testamentin evankeliumit. Evankeliumit ovat järjestyksessä Matteus, Johannes, Luukas ja Markus. Koodeksin teksti on kirjoitettu purppuralla värjätylle pergamentille hyvin kapeisiin sarakkeisiin. Teksti on eurooppalaisen kääntäjän tekemä latinankielinen käännös. Kirjoitustyylin perusteella koodeksi voidaan ajoittaa 300-luvulle.


title: Codex Vercellensis

text: Johanneksen evankeliumin luvussa 16 on tekstivariantti, jota ei löydy mistään muusta käsikirjoituksesta. Vuoden 1992 Raamatun suomennoksen mukaan jakeessa Joh 16:26 lukee ”Sinä päivänä te esitätte pyyntönne minun nimessäni, enkä minä enää sano, että käännyn Isän puoleen teitä auttaakseni” . Tämän tilalla Codex "a:ssa" on lause, jonka voi suomentaa esimerkiksi ”pyytäkää minun nimessäni, ja minä rukoilen teidän puolestanne”.


title: Transfobia

text:
Transfobialla käsitetään transsukupuolisuuteen ja transsukupuolisiin henkilöihin kohdistuvia vastakkaisia asenteita tai tunteita, jotka aiheutuvat transsukupuolisten henkilöiden sisäisen sukupuoli-identiteetin esilletuomisesta. Tutkijat kuvaavat transfobiaa inhontunteiksi, peloiksi, vihaksi tai epämukavuuden tunteiksi niitä henkilöitä kohtaan, jotka eivät mukaudu yhteiskunnan sukupuoleen liittyviin odotuksiin.
Transfobia ei ole lääketieteellinen fobia, vaan se rinnastuu homofobiaan, rasismiin ja seksismiin. Transfobisia asenteita ei nykyään yleisesti pidetä hyväksyttävinä, ja muun muassa Suomessa yhdenvertaisuuslain uudistuksen yhteydessä tasa-arvolakiin ehdotetaan lisättäväksi kieltoa sukupuoli-identiteettiin tai sukupuolen ilmaisuun perustuvalle syrjinnälle, sekä velvoite ennaltaehkäistä tällaista syrjintää.


title: Transfobia

text: Transfobia aiheuttaa merkittävää stressiä transsukupuolisille ihmisille, ja se voi johtaa häpeään, heikkoon itsetuntoon, vieraantumiseen ja riittämättömyyden tunteisiin. Transsukupuoliset nuoret yrittävät selvitä stressistä esimerkiksi karkaamalla kotoa, jättämällä koulun kesken, käyttämällä huumeita tai viiltelemällä itseään. Vaikka tarkkojen tilastojen saaminen onkin vaikeaa, transsukupuolisten henkilöiden itsemurhamääriä pidetään erityisen korkeina. Niiden katsotaan johtuvan siitä, miten he tulevat perheen ja yhteiskunnassa taholta kohdelluiksi.


title: FC Rosengård

text: FC Rosengård on ruotsalainen Malmössä toimiva naisten jalkapalloseura, joka pelaa maan korkeimmalla sarjatasolla Damallsvenskanissa. Rosengårdin kaupunginosan mukaan nimetty seura perustettiin joulukuussa 2013 jatkamaan LdB FC Malmön toimintaa. Sen edeltäjä puolestaan oli vuosina 1970–2007 toiminut Malmö FF:n naisjaosto Malmö FF Dam.


title: FC Rosengård

text: Luettelo sisältää myös Malmö FF Damin ja LdB Malmön saavuttamat voitot.


title: Aleksandr Ivanov (keihäänheittäjä)

text: Aleksandr Ivanov (; s. 25. toukokuuta 1982) on venäläinen keihäänheittäjä. Hän edustaa Luch Moskova -seuraa. Ivanovin ennätys on vuonna 2003 Tulassa heitetty 88.90.